title: Lattomeri

text: Lattomeren noustua merestä se oli pitkään soinen, kosteikkoinen ja viljelylle kelpaamaton. Sen kuivattamisen aloittamisesta puhui rusthollari ja rehtori Johan Kraftman kauan ja hän teki asiasta aloitteen vuonna 1748. Oman rusthollin alueella hän aloitti ojankaivuun ja kuivattamisen 1740-luvulla. Vuonna 1760-luvulla ojitettiin jo Friitalan kylän osuutta. Hanketta alettiin toteuttamaan vasta vuodesta 1773 alkaen, kun maaherra teki asiasta myönteisen päätöksen. Samana vuonna kaivettiin ensimmäiset ojat.


title: Seija

text: Seija on suomalainen naisen nimi, jonka nimipäivää vietetään 13. joulukuuta. Nimen on muodostanut kouluneuvos Yrjö Karilas, ja aiheena olivat toisaalta muinaisroomalaisen oraiden jumalattaren nimi Seia, toisaalta harvinaiseksi käynyt, vielä Lönnrotin sanakirjassa esiintynyt suomen kielen sana "seijas" (sees, selkeä)..


title: Seija

text: Vuoden 2009 loppuun mennessä nimi Seija on annettu 29 383 naiselle. Kaksi ensimmäistä Seijaa kastettiin vuonna 1912, ja suosituin nimi oli vuonna 1948, jolloin syntyi 1 269 Seijaa. Seija tunnetaan Suomessa myös harvinaisena sukunimenä.


title: UTair Aviation

text: UTair Aviation (, , ) on venäläinen lentoyhtiö, jonka kotipaikka on Hanti-Mansijsk, Hanti-Mansia, Venäjä. Yhtiö lentää kotimaan vuorolentoja, charterlentoja ja järjestää helikopterilentoja erityisesti öljy- ja kaasuteollisuuden yrityksille Siperiassa sekä osallistuu YK:n avustusoperaatioihin.


title: UTair Aviation

text: Yhtiö kuuluu sadan arvokkaimman venäläisyhtiön joukkoon, ja se on yksi kolmesta merkittävimmästä venäläisestä lentoyhtiöstä. Se kuljetti 9,4 miljoonaa matkustajaa vuonna 2012. Yhtiön helikopterikalusto on laajempi kuin millään toisella kaupallisella lentoyhtiöllä.


title: UTair Aviation

text: 17. maaliskuuta 2007 UT Airin Tupolev Tu-134 syöksyi maahan Samara Kurumochin lentoasemalla Samarassa. Onnettomuudessa kuoli seitsemän ja loukkaantui 26.


title: UTair Aviation

text: 2. huhtikuuta 2012 UTairin lento 120 syöksyi maahan pian lentoonlähdön jälkeen noustuaan Roštšinon kansainväliseltä lentoasemalta Länsi-Siperiassa. Kone oli matkalla Tjumenista Surgutiin. Koneessa oli 39 matkustajaa ja neljä miehistön jäsentä, joista yli 30 kuoli.


title: UTair Aviation

text: 25. maaliskuuta 2015 UTairin lento 369 teki onnistuneen hätälaskun Pulkovon lentoasemalle.


title: UTair Aviation

text: 1. syyskuuta 2018 Sotshiin laskeutumassa ollut UTairin lentokone suistui ulos kiitotieltä, törmäten aitaan ja syttyneen osittain tuleen. Onnettomuudessa kuoli yksi henkilö. https://www.is.fi/ulkomaat/art-2000005812094.html


title: UTair Aviation

text: Yhtiön laivaston keski-ikä oli syyskuussa 2018 16 vuotta.


title: David Ackles

text: David Ackles (27. helmikuuta 1937 – 2. maaliskuuta 1999) oli kalifornialainen laulaja-lauluntekijä.


title: David Ackles

text: Acklesin kaupallinen menestys jäi vähäiseksi, mutta kriitikot ylistivät häntä sekä Yhdysvalloissa että Britanniassa. Muun muassa Phil Collins ja Elvis Costello ovat julkisuudessa ilmoittaneet saaneensa vahvoja vaikutteita Acklesin tuotannosta.


title: David Ackles

text: Acklesin ensimmäinen albumi julkaistiin vuonna 1968. Kolmen Elektra Records -yhtiölle tehdyn levyjulkaisun jälkeen hän siirtyi Columbia Recordsille.


title: David Ackles

text: Rattijuoppo kolaroi Acklesin kanssa vuonna 1981. Kolarin seurauksena Ackles joutui pyörätuoliiin puolen vuoden ajaksi. Hän menehtyi uusiutuneeseen keuhkosyöpään 62 vuoden iässä.


title: Atalja

text: Atalja oli Ahabin ja Isebelin tytär ja kuningas Joramin aviopuoliso. Hän tuli Juudan kuningattareksi poikansa Ahasjan kuoltua. Kun hän sai tietää poikansa kuolleen Jeehun ansassa, hän päätti tapattaa Ahasjan pojat. Pojat vietiin Masadan vuorelle, jossa heidät tapettiin ja ruumiit poltettiin.


title: Atalja

text: Atalja vaati ylimmäiseltä papilta Jojadalta lupausta, että ""tisbeläisen suvaitsemattomuus"" kiellettäisiin, jotta "jokainen saisi vapaasti palvoa omaa baaliaan". Ylimmäinen pappi kieltäytyi jyrkästi moisesta vaatimuksesta - itse asiassa hän korosti tarkoituksellisen kuningatarta loukkaavasti:


title: Atalja

text:
Atalja raivostui uhmakkaasta vastauksesta mutta ei uskaltanut kajota pyhään mieheen.
Ylimmäisen papin puoliso, Ahasjan tytär Joseba sai pelastettua Joasin verilöylystä ja Joasta pidettiin piilotettuna Jerusalemin temppelissä seitsemän vuotta, koko Ataljan hallituskauden ajan. Ataljan aikana Baalin palvonta oli valtavimmillaan. Myös Mooseksen tekemä vaskikäärme, Nehustan, joka oli normaalisti temppelin aarrekammiossa, oli tuotu esiin kansan palvottavaksi ja sen eteen oli rakennettu Astartelle pyhitetty Elämän puu -pyhäkkö, jonka pappina toimi ylimmäisen papin temppelistä karkottama Mattan.


title: Atalja

text: Seitsemäntenä vuotena ylimmäinen pappi Jojada julisti Joasin kuninkaaksi.


title: Atalja

text: Kuullessaan asiasta Atalja meni temppeliin ja huusi: "Kapina, kapina."


title: Atalja

text: Mutta koska Joas oli jo kruunattu kuninkaaksi ja vastaanottanut kaikki arvonsa tunnukset aina mannaruukkuun asti, sotilaat tottelivatkin ylimmäistä pappia Jojadaa, joka heidän käsityksensä mukaan puhui itse Jahven äänellä ja siunaamana.


title: Atalja

text:
Pappi Jojada antoi sotilaita johtaville sadanpäälliköille käskyn:
Pappi ei näet halunnut, että Atalja surmattaisiin Herran temppelissä.


title: Atalja

text: Niin sotilaat tarttuivat Ataljaan, veivät hänet Hevosportin kautta kuninkaan palatsiin ja surmasivat hänet siellä.


title: Atalja

text: Joas seurasi Ataljaa Juudan hallitsijana.


title: Atalja

text: Myös Nehustan haettiin takaisin aarrekammioon, Mattan hirtettiin oman pyhäkkönsä keskuspaaluna toimivaan karsikkopuuhun ja Elämän puu -pyhäkkö revittiin maan tasalle.


title: Atalja

text: Nehustan pysyi jonkin aikaa poissa näkyvistä; kuningas Aahas toi sen taas palvottavaksi mutta hänen poikansa Hiskia löi käärmeen kappaleiksi samalla kun taas kerran murskasi temppelin viereen tehdyn Baalin masseba-patsaan ja Asera-karsikon.


title: Luettelo olympiakisojen taidekilpailujen mitalisteista

text: Tämä on luettelo taideolympialaisten mitalisteista.


title: Priapismi

text: Priapismi, priapismus eli kestoerektio () on siittimen tai klitoriksen pitkään jatkuva erektio, joka ei yleensä liity kiihottumistilaan. Priapismi on yleensä kivulias. Mikäli tila jatkuu yli neljä tuntia, paisuvaiskudos voi vaurioitua pysyvästi hapenpuutteen takia. Priapismia voivat aiheuttaa jotkin yleissairaudet, masennuslääkkeet sekä erektiohäiriölääkkeiden tai anabolisten steroidien väärinkäyttö. Priapismi katsotaan pikaista hoitoa vaativaksi tilaksi. Aikainen hoito voi pelastaa siittimen tai klitoriksen ja sen toimintakyvyn.


title: Priapismi

text: Priapismi on saanut nimensä kreikkalaisesta hedelmällisyyden jumalasta Priapoksesta.


title: Priapismi

text: Jotkin masennuslääkeaineet kuten tratsodoni ja essitalopraami voivat aiheuttaa priapismia. Sairaus voi myös liittyä leukemiaan tai sirppisoluanemiaan. Erektiohäiriön tapaan joidenkin yleissairauksienkin epäillään olevan syynä priapismiin. Syy voi olla myös itse erektiohäiriön hoito ja esim. sen lääkkeiden yliannostus.


title: Priapismi

text:
Mitä nopeammin priapismi hoidetaan, sitä helpommin se laukeaa. Kotihoitona voidaan kokeilla kylmää suihkua, kyykistelyä tai portaissa liikkumista. Jos näillä ei ole vaikutusta, on hakeuduttava pikaisesti lääkäriin.
Sairaalassa kivulias erektio hoidetaan ruiskuttamalla paisuvaiseen 10 mg etilefriiniä, jolla tilanne yleensä laukeaa. Jos tämä ei auta, imetään siittimessä paikallaan seisova laskimoveri pois tai tekemällä leikkaus laskimoiden välille. Jos verta ei poisteta, se hyytyy paisuvaiseen. Noin joka toisella hoito ei kuitenkaan tehoa toivotulla tavalla. Tällöin tila johtaa paisuvaisen hapenpuutteesta seuraavaan kudoksen arpeutumiseen ja impotenssin eli erektiohäiriön pysyvään muotoon. Mahdollista on myös kuolio, joka johtaa siittimen amputointiin.


title: Priapismi

text: Priapismia voi esiintyä myös naisilla, tilaa kutsutaan klitorismiksi (latinan "clitorismus" ja kreikan κλειτορίς "kleitoris" + -ισμός "ismos"). Tällöin on kyse klitoriksen jatkuvasta ja kivuliaasta kiihoitustilasta. Sanaa käytetään myös klitoriksen epänormaalista suurentumisesta. Klitorismi on priapismin tavoin kivulias tila. Klitorismi voi johtaa pysyvään orgasmikyvyttömyyteen.


title: Joas (Juuda)

text:
Joas oli yksi Juudan kuninkaista. Hänen nimensä merkitsee ""Herra antaa"".
Hän tuli kuninkaaksi seitsemänvuotiaana Ataljan jälkeen ehkä vuoden 835 eaa. paikkeilla ja hallitsi 40 vuotta. "Joas teki koko ikänsä sitä, mikä on hyvää Herran silmissä, koska hän oli pappi Jojadan kasvattama." Hallituskautensa aluksi Baalin temppelit hävitettiin. Myöhemmin hän antoi korjauttaa Jerusalemin temppelin. Syyrian kuninkaan Hasaelin hyökätessä Israelin läpi Juudaan, joutui Joas maksamaan Syyrialle valtavat korvaukset, jotta Hasael ei jatkaisi Jerusalemiin. Tämän vuoksi häntä vastaan tehtiin salaliitto ja hänet murhattiin Bet-Millossa. Hänen jälkeensä Juudan kuninkaaksi tuli hänen poikansa Amasja.


title: Joas (Juuda)

text: Toinen kuninkaiden kirja 12


title: Nettiriippuvuus

text: Nettiriippuvuus on riippuvuus tieto- ja viestintätekniikan käytöstä ja etenkin Internet-verkon tarjoamasta sisällöistä ja vuorovaikutusmahdollisuuksista. Internet-addiktion ohella puhutaan myös "internetaddiktiosta", "internetholismista", "virtuaaliriippuvuudesta", "lumeriippuvuudesta", "internetriippuvuudesta" ja "nettinarkkauksesta". Laajemmassa yhteydessä puhutaan tietokone- tai teknologiariippuvuudesta. Nettiriippuvuutta voidaan pitää useimmiten niin sanottuna psykososiaalisena riippuvuutena, koska siinä riippuvuus muodostuu usein ensisijaisesti tietynlaiseen viestintään perustuvaan yhteisöön kuulumisesta sekä tiettyjen sisältöjen käyttämisestä. Psykiatri Pinhas Dannonin mukaan noin kymmenen prosenttia verkon käyttäjistä on alttiina addiktiolle, joka voi johtaa ahdistukseen ja vaikeaan masennukseen. Erityisen alttiita riippuvuudelle ovat teini-ikäiset ja yli 50-vuotiaat miehet ja naiset, joiden lapset ovat lähteneet kotoa. Nettiriippuvuus voi olla yhtä vaikea kuin seksi- tai peliriippuvuus. Pittsburghilainen psykologi Kimberley Youngin mukaan tyypillinen tietoverkkoon liiaksi kiintynyt henkilö on keski-ikäinen, jolla on aiemmin ollut pelkoja tietokoneita kohtaan.


title: Nettiriippuvuus

text: Nykyisin nettiriippuvuuden rinnalle on tullut myös erillisenä terminä "älypuhelinriippuvuus", erityisesti nuorten keskuudessa. Nykyisin älypuhelimilla on yhä suurempi rooli kommunikaatiossa. Älypuhelimet kulkevat aina mukana, ja monien erilaisten sovellusten ja pikaviestimien käyttö on hyvin yleistä. Älypuhelinriippuvuus ilmenee esimerkiksi levottomuutena ja ahdistuksena silloin, kun puhelimesta joutuu olemaan erossa. Varhain alkanut runsas älypuhelimen käyttö saattaa teini-iän kynnyksellä muuttua varsinaiseksi addiktioksi.


title: Nettiriippuvuus

text: Dannonin mukaan internet-addiktion oireet eivät ole selkeitä kummassakaan ryhmässä ja niitä on lisäksi vaikea diagnosoida. Oireita voi olla unettomuus, ahdistus siitä ettei pääse verkkoon, eristyneisyys perheestä ja ystävistä, työhaluttomuus ja vaikeat masennuskaudet. Tutkijoiden mukaan oireisiin kuuluvat myös ajantajun kadottaminen netin parissa ja toistuvat unet siitä.


title: Nettiriippuvuus

text: Dannonin mukaan internet-addiktiota pitäisi hoitaa samoin kuin muita vaikeita ja uhkaavia addiktioita: puheterapialla ja lääkkeillä, joita käytetään vaikean peliriippuvuuden ja kleptomanian hoitoon. Pittsburghilainen psykologi Kimberley Young neuvoo nettiaddikteja asteittaiseen vieroitushoitoon, ei siis äkilliseen irtiottoon.


title: James Blish

text: James Benjamin Blish (23. toukokuuta 1921 – 30. heinäkuuta 1975) oli Hugo-palkittu yhdysvaltalainen fantasia- ja tieteiskirjailija.


title: James Blish

text: Blish opiskeli Rutgersin ja Columbian yliopistoissa ja päätti vasta myöhemmin ryhtyä kirjailijaksi. Hän oli vuosina 1947–1963 naimisissa Virginia Kiddin kanssa. James Blish muutti Englantiin vuonna 1968 ja menehtyi keuhkosyöpään 1975.


title: James Blish

text: Blishin kirjalliseen tuotantoon kuuluvat mm. "A Case of Conscience" (1958) ja "Cities in Flight" -sarja. Hän teki myös tarinoita Star Trekin jaksojen pohjalta. "Tähtien lapset" (1957) on yhteen liittyvien novellien kokoelma, joka tarkastelee biologisia teemoja.


title: Nielulevät

text: Nielulevät ("Cryptophyta") on yksisoluisten, merten ja sisävesien levien ryhmä, joka nykyisin luokitellaan "Chromalveolata"-kuntaan kuuluvaksi kaareksi. Nielulevälajien määräksi on arvioitu 60-200. Niiden nimitys tulee solun etupäässä olevasta ontelosta, jota kutsutaan nieluksi.


title: Nielulevät

text: Nielulevien kehityshistoria on ollut pitkään epäselvä. Solun hienorakenteen perusteella otaksutaan nielulevien kehityslinjan syntyneen, kun varhainen Chromalveolata-kuntaan kuulunut uintisiimallinen eliö otti soluunsa endosymbiontiksi punalevien kehityslinjaan kuuluneen yksisoluisen eliön. Punalevä oli puolestaan aiemmin evoluution kuluessa ottanut soluunsa endosymbionttisen syanobakteerin, minkä vuoksi se kykeni yhteyttämään. Sittemmin symbionttina ollut punalevä surkastui ja muuttui nielulevän kloroplasteiksi eli viherhiukkasiksi. Yhdessä nieluleväsolussa on yleensä vain yksi hyvin suuri viherhiukkanen. Nykyään muinaisesta punalevästä on enää havaittavissa viherhiukkasen ympärillä oleva ylimääräinen kalvopari ja tämän uloimman kalvoparin alla havaittavissa oleva surkastunut punalevän tumarakenne eli nukleomorfi. Nieluleväkloroplasteilla on tämän vuoksi ympärillään neljä kalvoa.


title: Nielulevät

text: Vaikka useimmilla nielulevillä on viherhiukkasia, ne kykenevät myös syömään ravinnokseen bakteereja, joten ne ovat sekä autotrofeja että heterotrofeja. Solut ovat 10–50 mikrometrin kokoisia, muodoltaan litteitä ja soikeita, ja niiltä puuttuu jäykkä soluseinä. Solussa on kaksi uintisiimaa. Nielulevillä on erityisominaisuutena ulkopinnalla olevia spiraaliin muotoon kiertyneitä rihmoja eli ejektiosomeja, jotka toimivat jännitetyn jousen tavoin. Jos levää ärsytetään, ejektiosomit oikenevat ja levä sinkoaa toisaalle.


title: Nielulevät

text: Nielulevät tuottavat yhteyttämistuotteenaan tärkkelystä ja samankaltaisia aineita. Ne ovat ravintoa muun muassa eläinplanktonille. Vaikka nieluleviä esiintyy niin makeissa kuin suolaisissakin vesissä, ovat ne tavallisimpia viileissä ja tummissa humuspitoisissa vesissä, joissa ne pystyvät yhteyttämään vähässäkin valossa viherhiukkasten sisältämän fykosyaniinin ja fykoerytriinin avulla. Kyseisiä pigmenttejä tavataan edelleenkin punalevillä ja syanobakteereilla. "Chilomonas"-suvun lajeilla ei ole viherhiukkasia, vaan ne käyttävät esimerkiksi bakteereja ravintonaan; tarvittaessa ne voivat tulla toimeen pelkillä mineraaleilla.


title: Amasja

text: Amasja oli yksi Juudan kuninkaista ja kuningas Joasin poika. Hän tuli valtaan 25 vuoden ikäisenä ja hallitsi 29 vuotta, todennäköisesti vuodet 795–766 eaa. "Amasja teki sitä, mikä oli oikein Herran silmissä, muttei ollut esi-isänsä Daavidin veroinen." Heti, kun hän oli lujittanut valtansa, hän surmautti isänsä murhaajat, mutta ei murhaajien lapsia, kuten aiemmin oli tehty vastaavissa tilanteissa. Amasja kävi menestyksekkään sodan Edomia vastaan vallaten pari kaupunkia. Sitten hän lähetti Israelin kuninkaalle Joasille viestin: "Selvittäkäämme välimme." Mutta Joas vastasi: Sinä olet ylpistynyt, kuin löit Edomin. Nauti nyt kunniastasi ja pysy aloillasi. Pitääkö sinun ehdoin tahdoin syöstä Juuda turmioon?" Mutta Amasja päätti taistella, kärsien tappion ja joutuen vangiksi. Hänet nöyryytettiin ja vapautettiin sitten. Tämän jälkeen Amasja hallitsi vielä useita vuosia, ennen kuin "häntä vastaan tehtiin salaliitto. Hän pakeni Lakisiin, mutta sinne lähetettiin miehiä hänen peräänsä ja he tappoivat hänet siellä." Amasjan jälkeen kuninkaaksi tuli Asarja.


title: Elis Ask

text: Elis Johan ”Negru” Ask (1. huhtikuuta 1926 Helsinki – 12. maaliskuuta 2003 Helsinki) oli suomalainen nyrkkeilijä.


title: Elis Ask

text: Ask on yksi suomalaisen nyrkkeilyn tunnetuimmista nimistä. Hänestä tuli kevyen sarjan Euroopan mestari tyrmättyään Pierre Montanén elokuussa 1951. Seuraavan vuoden tammikuussa hän menetti mestaruuden tanskalaiselle Jørgen Johansenille. Aiemmin hän oli kokeillut uraa Yhdysvalloissa, mutta taso siellä oli hänelle liian kova. Vuonna 1957 hän perusti ammattilaistallin, joka järjesti ammattinyrkkeilyiltoja vuoteen 1974 asti. Elis Ask oli myös Ugandan diktaattorin Idi Aminin ystävä. Amin kutsui Askin vuonna 1977 heinäkuussa Ugandaan. Amin kustansi Askin matkan.


title: Elis Ask

text: Elis Ask ei päässyt vuoden 1951 Euroopan mestaruudestaan huolimatta Vuoden urheilija -äänestyksessä listoille. Urheilutoimittajat vannoivat 1950-luvun loppupuolelle asti ”jalon amatööriurheilun” nimiin.


title: Reino Kalliola

text: Reino Kalervo Kalliola (13. tammikuuta 1909 Helsinki – 7. lokakuuta 1982 Hangzhou, Kiina) oli suomalainen kasvitieteilijä, luonnonsuojelija ja kirjailija. Opiskeluaikanaan hän toimi Hämäläis-Osakunnassa ja Akateemisessa Karjala-Seurassa. Valmistuttuaan hän toimi ensin luonnonhistorian ja maantieteen opettajana Lohjan yhteiskoulussa, minkä jälkeen hänestä tuli valtion luonnonsuojeluvalvoja vuosiksi 1939–1972; hän toimi Helsingin yliopiston kasvimaantieteen dosenttina 1943–1969 ja sai professorin arvonimen vuonna 1965. Lisäksi hän toimi useissa luonnonsuojeluun liittyvissä hallinnollisissa tehtävissä. Hän on kuvaillut Suomen luontoa useissa teoksissaan.


title: Reino Kalliola

text: Kalliola kuului luonnonsuojelutyön uranuurtajiin Suomessa. Hän oli tunnettu varhaisen luonnonsuojelun aktivistina sekä järjestötoiminnassa että luonnonsuojeluhallinnossa. Paitsi että Kalliola oli valtion luonnonsuojeluvalvoja vuosina 1939–1972 ja useissa luonnonsuojeluun liittyvissä hallinnollisissa tehtävissä, hän vaikutti muutoinkin merkittävästi asenteiden muuttumiselle luonnonsuojelulle myönteiseen suuntaan. Hän kirjoitti muun muassa "Suomen Luonto" -lehteen monia artikkeleita luonnon arvokkaista kohteista, joita tulisi säilyttää. Valtion luonnonsuojeluvalvojana Reino Kalliolla muun muassa toimi näkyvästi niin sanotun Kuusamon koskisodan aikaan koskien puolustuksen hyväksi.


title: Reino Kalliola

text: Kasvimaantieteen piirissä Kalliola tunnetaan erinäisistä kasvitieteellisistä, maantieteellisistä ja kasvimaantieteellisistä tutkielmistaan. Niiden synteesinä ilmestyi 1973 Suomen kasvimaantiede, joka on ollut yliopistollinen alan perusteos. Kalliola opiskeli Turun yliopistossa luonnonhistoriaa ja maantiedettä 1927–1928. Hän tutustui Kaarlo Linkolaan ja siirtyi Helsingin yliopistoon, jossa aloitti opinnot syksyllä 1929. Hänen gradunsa (1931) käsitteli Petsamon tunturien kasvillisuutta ja väitöskirja (1939) itäisen Lapin tunturikasvillisuutta.


title: Reino Kalliola

text: Kalliolan kirjallinen tuotanto käsitteli Suomen luontoa ja kasvistoa. Hänen pääteoksensa oli Suomen luontoa käsittelevä trilogia "Suomen luonnon kirja: Suomen kaunis luonto" (1946), "Suomen luonto vuodenaikojen vaihtelussa" (1951), "Suomen luonto mereltä tuntureille" (1958). Lisäksi hän on julkaissut yliopistollisen perusteoksen "Suomen kasvimaantiede" (1973). Kokoelma "Luonto sydämellä" (1978) sisältää puheita ja kirjoituksia vuosilta 1930–1977. Hän oli "Luonnon Ystävän" toimitussihteerinä 1936–1942 ja "Suomen Luonnon" toimittajana vuosina 1941–1968. Hän laati myös maantieteen alkeiden oppikirjan "Kotimaa" (1961) kouluja varten.


title: Reino Kalliola

text: Kalliola kirjoitti "Suomen luonnon kirja" -kirjasarjaa 15 vuotta. Ensimmäinen osa "Suomen kaunis luonto" (1946) kuvaa Suomen luonnonhistorian suuret linjat aina kallioperän muodostumisesta lähtien jääkauden kautta kirjoittamisajankohdan nykyisyyteen. "Suomen luonto vuodenaikojen vaihtelussa" (1951) on synteesi Suomen luonnonelämästä neljänä eri vuodenaikana. Trilogian päättää teos "Suomen luonto mereltä tuntureille" (1958), jossa Kalliola jakaa Suomen kymmeneen luonnonmaakuntaan ja tarkastelee niiden maakamaran, ilmanalan sekä kasvi- ja eläinmaailman ominaispiirteitä.


title: Reino Kalliola

text: Reino Kalliola oli kauniin luonnon tulkki. Häntä voidaan verrata Samuli Paulaharjuun sattuvine luonnonkuvauksineen. Kalliolan tyylissä luonnontieteilijän täsmällinen asiaproosa yhdistyy kaunokirjailijan taidekieleen. Hänen kirjoituksiaan siivittää luonnon kauneuden ihailu sen pienissä ja suurissa piirteissä. Reino Kalliola oli myös tieteen yleistajuistaja, popularisoija maalailevien kirjoitusten ja kirjojen tuottajana aina 1930-luvulta 1980-luvulle. Joensuun yliopiston kirjallisuustieteen apulaisprofessori, ympäristöesteetikko Yrjö Sepänmaa on tutkinut estetiikan lisensiaatintyössään laajasti Kalliolan luonnonkuvausten esteettistä järjestelmää. Taiteentutkija Impi Varsila kirjoitti vuonna 1956 "Virittäjään" lyhyen tutkielman Kalliolan kielen musiikillisista tyylipiirteistä.


title: Reino Kalliola

text: 1940–1950-luvulla oli luontovalokuvaus Suomessa vielä varsin vähäistä. Reino Kalliola oli myös alan uranuurtajia. Hän otti suuren osan kirjojensa runsaasta valokuva-aineistosta itse. Mustavalkoiset valokuvat olivat sen aikaisella tekniikalla otettuina tasokkaita. Reino Kalliola hyödynsi myös muiden maisema- ja luontokuvaajien parhaita otoksia teoksiensa kuvituksessa.


title: Ernst Udet

text: Ernst Udet (26. huhtikuuta 1896 Frankfurt am Main – 17. marraskuuta 1941 Berliini) oli saksalainen lentäjä ja kenraalieversti (19. heinäkuuta 1940).


title: Ernst Udet

text: Ernst Udetin isä Adolf Udet oli ammatiltaan insinööri ja hänen äitinsä oli nimeltään Paula Udet. Pian Ernstin syntymän jälkeen perhe muutti Frankfurtista Müncheniin. Ernst innostui ilmailusta käydessään eräässä ilmailunäyttelyssä ja yhdessä tovereidensa kanssa perustivat klubin nimeltään ”Aero-Club München”. Klubin toiminta keskittyi lentokoneiden pienoismallien rakentamiseen.


title: Ernst Udet

text: Suurien ponnistusten jälkeen Ernst saa suoritetuksi keskiasteen tutkinnon. Hänen isänsä palkitsi hänet tämän ansiosta uudella moottoripyörällä.


title: Ernst Udet

text: Elokuussa 1914, ensimmäisen maailmansodan syttymisen jälkeen, hän ilmoittautui vapaaehtoisena palvelukseen. Ernst todettiin aluksi liian pienikokoiseksi, mutta oman moottoripyörän omistajana hänet lopulta päästettiin moottoripyörälähetiksi länsirintamalle. Maavoimat kuitenkin irtisanoivat sopimukset vapaaehtoisten moottoripyörälähettien kanssa. Udet kouluttautui eräässä yksityisessä müncheniläisessa lentokoulussa lentäjäksi omalla kustannuksellaan. Kesäkuussa 1915 Udet palasi palvelukseen lentäjänä.


title: Ernst Udet

text: Maaliskuussa 1916 hän saavutti kersanttina (Vizefeldwebel) ensimmäisen ilmavoittonsa, minkä vuoksi hänelle myönnetään 1. luokan rautaristi. Manfred von Richthofen kutsui Udetin huhtikuussa 1918 hävittäjälentueeseensa.


title: Ernst Udet

text: Menestyksesta ilmasodassa Udet palkittiin korkealla Pour le Mérite -kunniamerkillä. Von Richthofenin kuoltua Udet otti tilapäisesti hänen paikkansa komentajana.


title: Ernst Udet

text: Vastoin hänen toiveitaan hävittäjälentueen uudeksi komentajaksi nimitettiin Hermann Göring.


title: Ernst Udet

text: Udet siirtyi reserviin sotilasarvonaan yliluutnantti (Oberleutnant der Reserve). 62 ilmavoitollaan Udet oli menestyksekkäin ensimmäisen maailmansodan eloonjäänyt saksalainen hävittäjälentäjä. Udet saavutti Saksan kansan keskuudessa lentäjäsankarin maineen. Udet meni samana vuonna naimisiin Lo Zinkin kanssa.


title: Ernst Udet

text: 1920-luvun vaihteessa Udet ansaitsi elantonsa lentonäytöksissä, jotka Versailles’n rauhansopimuksen takia olivat hyvin rajoitettuja. Lokakuussa 1922 Udet perusti Müncheniin lentokoneita valmistavan yrityksen nimeltä ”Udet-Flugzeugbau” huolimatta siitä, että lentokoneiden valmistus oli rauhansopimuksen nojalla kielletty Saksassa.


title: Ernst Udet

text: Yritys kehitti lentokoneita armeijan (Reichswehr) salaisella tuella. Vuonna 1923 Udet erosi vaimostaan.


title: Ernst Udet

text: Suuresti velkaantunut yritys sai vihdoinkin taloudellista menestystä U12 ”Flamingo” -lentokonetyypillä, josta tuli tehtaan suosituin malli. Udet kyllästyi lentokonerakennukseen ja erosi firmasta. Hän alkoi tehdä taitolentonäytöksiä ”Flamingo”-koneellaan.


title: Ernst Udet

text: Hänen lentoshownsa uskaliaine temppuineen sai kymmeniä tuhansia ihmisiä yleisökseen, ja näytöksistä tuli kassamagneetteja. Udet saavutti kansainvälistä kuuluisuutta. Lentotaitojensa, hillitömän yksityiselämän ja alkoholipitoisten juhlien seurauksena Udetista tuli Weimarin tasavallan värikkäimpiä persoonia. Vaikka Udet ansaitsi hyvin lentonäytöksillään, hänen elämäntyylinsä piti hänet velkaantuneena.


title: Ernst Udet

text: Udet esiintyi useissa vuoristoon ja jäätiköille sijoittuneissa elokuvissa. Näitä olivat esimerkiksi "Die weisse Hölle von Piz Palü" (1929), "Stürme über dem Mont Blanc" (1930) ja "SOS Eisberg" (1933). Hän näytteli yleensä hullunrohkeaa lentäjää. Elokuvista tuli menestyksiä. Udet onnistui saamaan nykyisen Tansanian alueella loistavia eläinkuvia seikkailuelokuvaan "Fremde Vögel über Afrika".


title: Ernst Udet

text: Yhdysvalloissa käydessään Udet ihastui Curtiss Hawk -lentokoneeseen, jolla on hyvät syöksyominaisuudet. Kone oli kuitenkin Udetille aivan liian kallis hankittavaksi.


title: Ernst Udet

text: Udet, joka omasta mielestään oli täysin epäpoliittinen, suhtautui kansallissosialistien valtaannousuun välinpitämättömästi. Kansallissosialistit olivat kuitenkin kiinnostuneita korkein kunniamerkein palkitusta sotasankarista ja taitolentäjästä. Göring värväsi hänet riveihinsä ja Udet liittyi 1. toukokuuta 1933 kansallissosialistiseen puolueeseen. Valtakunnan ilmailuministerinä Göring hankki Udetille kaksi kappaletta Curtiss Hawk -koneita. Uusilla koneillaan Udet kiersi puolueen kokouksia ja levitti kansallissosialistista propagandaa. Vuonna 1935 Udet esiintyi viimeisessä elokuvassaan "Wunder des Fliegens". 1. kesäkuuta 1935 Udet liittyi uudelleen perustettuihin ilmavoimiin (Luftwaffe) everstinä (Oberst), jossa hän lopulta eteni kenraalieverstiksi (Generaloberst). Samana vuonna julkaistiin hänen omaelämäkerta "Mein Fliegerleben". Vuonna 1936 Udetista tuli hävittäjä- ja syöksypommittajalentäjien tarkastaja. Kesäkuussa Göring nimitti hänet teknillisen toimiston päälliköksi. Tässä toimessa Udet oli vastuussa Luftwaffen teknisestä kehityksestä ja tuotannosta.


title: Ernst Udet

text: Vuonna 1938 Udet rikkoi maailmanennätyksen lentämällä Heinkel He 100 -koneella 634,32 km/h. 1. helmikuuta Göring nimitti Udetin ”Generalluftzeugmeisteriksi”. Udet palkittiin rautaristin ritariristillä lännen sotaretken johdosta. Udet toi syöksypommittajaidean Yhdysvaltain ilmavoimilta, jotka olivat sen kehittäneet 20-luvulla ja oli ajanut tehokkaasti syöksypommittajien (Ju 87, Stuka) kehittämistä ja tuotantoa. Stukat osoittautuivat menestyksekkäiksi jo Espanjan sisällissodassa. Kun Luftwaffe hävisi taistelun Britanniasta, ja Göring sekä Adolf Hitler vierittivät syyn Udetin niskoille, koska hän oli jarruttanut pitkän matkan pommittajien tuotantoa. Udet turvautui yhä useammin alkoholiin ja hänen fyysinen ja psyykkinen terveytensä heikentyi.


title: Ernst Udet

text: Kun Luftwaffe epäonnistui sodan Neuvostoliittoa vastaan alettua, syntipukiksi saatiin jälleen Udet. 17. marraskuuta 1941 Udet teki itsemurhan.


title: Ernst Udet

text: Kansallissosialistinen hallinto kertoi Udetin menehtyneen onnettomuudessa koelennon yhteydessä.


title: Johannes Takanen

text: Johannes Takanen (8. joulukuuta 1849 Virolahti – 30. syyskuuta 1885 Rooma) oli suomalainen kuvanveistäjä. Takanen oli 1800-luvun merkittävimpiä suomalaisia kuvanveistäjiä, jonka ura jäi kuitenkin lyhyeksi varhaisen kuoleman vuoksi.


title: Johannes Takanen

text: Johannes Takanen syntyi Virolahdella torpparin poikana. Hänen taiteellinen lahjakkuutensa huomattiin jo varhain, ja hän pääsi opiskelemaan Suomen Taideyhdistyksen piirustuskouluun Helsinkiin. Piirustuskoulussa Takanen opiskeli Carl Eneas Sjöstrandin johdolla vuosina 1865–1867. Vuonna 1867 hän siirtyi opiskelemaan Kööpenhaminan taideakatemiaan. Kööpenhaminassa Takanen sai vaikutteita Bertel Thorvaldsenin klassistisesta tyylistä. Vuonna 1873 Takanen muutti Roomaan valtion apurahan turvin. Hän työskenteli Roomassa elämänsä loppuun saakka ja meni siellä myös naimisiin italialaisen Giacinta Biavascon kanssa.


title: Johannes Takanen

text: Takasen varhaistuotannon lapsiaiheiset rintakuvat herättivät aikalaisissa suurta ihastusta. Vuosina 1876–1878 Takanen teki huomattavat naisveistoksensa "Aino, merelle katsovan", "Rebekan" ja "Andromedan", joista "Aino" ja "Andromeda" kuuluvat Ateneumin taidemuseon sekä "Rebekka" Tampereen taidemuseon kokoelmiin. Takasen uran huippukohta oli voitto. Hän ei kuitenkaan ehtinyt toteuttaa työtä. Muistomerkin toteutti Takasen huomattavin kilpailija Walter Runeberg Takasen sekä omien luonnostensa pohjalta. Monrepos’n puistossa ollut Takasen nuoruuden työ, vuonna 1873 paljastettu "Väinämöisen laulu" -patsas, tuhoutui talvisodassa. Patsas on korvattu kuvanveistäjä Konstantin Bobkovin veistämällä uudella patsaalla vuonna 2007.


title: Johannes Takanen

text: Takanen on haudattu Rooman protestanttiselle hautausmaalle (Cimitero Acattolico). Haudalle pystytettiin 1890 Takasen suomalaisten ystävien rahoittama muistomerkki, jossa oli alun perin tanskalaisen Jörgen Larsonin toteuttama muotokuvamedaljonki. Pronssimedaljonki katosi vuonna 1918, mutta korvattiin vuonna 1927 Emil Wikströmin tekemällä uudella muotokuvamedaljongilla.


title: 12 apinaa (elokuva)

text: 12 apinaa () on Terry Gilliamin ohjaama tieteiselokuva vuodelta 1995. Elokuva on Gilliamin elokuvista taloudellisesti menestynein. Pääosia näyttelivät Bruce Willis, Madeleine Stowe ja Brad Pitt, ja sivuosissa nähdään muun muassa David Morse ja Christopher Plummer. Elokuvalla on epätavallinen kerrontatyyli verrattuna useisiin amerikkalaisiin elokuviin, sillä katsojan annetaan itse täyttää aukot elokuvantekijöiden antamilla vihjeillä.


title: 12 apinaa (elokuva)

text: "12 apinaa" on saanut innoituksensa vuonna 1962 ilmestyneestä ranskalaisesta lyhytelokuvasta "Kiitorata". Tuo mustavalkoinen still-kuvin toteutettu elokuva kertoo myös tulevaisuuden katastrofin jälkeisestä maailmasta ja aikamatkasta menneisyyteen.


title: 12 apinaa (elokuva)

text: Elokuvassa sivuosaa näytteli Brad Pitt, joka pyrki pois ”nätin pojan” imagostaan yrittämällä tehdä hahmostaan mahdollisimman epämiellyttävän näköisen jopa leikkaamalla hiuksensa. Elokuva toi Pittille Oscar-ehdokkuuden parhaasta miessivuosasta.


title: 12 apinaa (elokuva)

text: James Cole (Willis) on vanki post-apokalyptisessa tulevaisuudessa. Häntä vaivaavat toistuvat unet miehestä, jota ammutaan lentokentällä. Ihmiskunta on pakotettu asumaan maan alla, eristettynä maan pinnasta, koska ilmakehässä on vuoden 1996 lopussa vapautettu virus. Se tappoi viisi miljardia ihmisistä vuosina 1996–1997. Taudin uskotaan alkaneen bioterrorismina, jonka päätekijänä toimi ”Kahdentoista Apinan Armeija”.


title: 12 apinaa (elokuva)

text: Elokuvassa nimeämättömäksi jäävät tiedemiehet yrittävät lähettää Colen aikakoneella lokakuuhun 1996, muutamaa viikkoa ennen viruksen ensiesiintymistä. Hän kuitenkin ilmestyy Baltimoreen huhtikuussa 1990 ja joutuu pidätyksen jälkeen mielisairaalaan, jossa häntä hoitaa psykiatri Kathryn Railly (Stowe). Sairaalassa Cole tapaa ensimmäisen kerran myös Jeffrey Goinesin (Pitt), sekavan kulutusvastaisen eläinaktivistin. Cole kertoo tutkimuksissa Raillylle (ja muille psykiatrisen laitoksen henkilökuntaan kuuluville) tulevasta ihmiskunnan tuhoavasta pandemiasta ja vaatii saada kuulla näiltä ”Kahdentoista Apinan Armeijasta”. Vastahakoisesti psykiatrit antavat Colen soittaa hänelle tiedemiesten antamaan numeroon, mutta siellä ei ole puhelinvastaajaa kuten pitäisi, vaan numero kuuluu monilapsiselle perheelle. Cole päättelee, että tämän täytyy johtua väärästä ajasta, johon hän on saapunut.


title: 12 apinaa (elokuva)

text: Goines auttaa Colea karkaamaan mielisairaalasta antamalla tälle avaimen ja aiheuttamalla sekasortoa. Cole saadaan kiinni, mutta hetkeä myöhemmin hän katoaa suljetusta huoneesta palaten tulevaisuuteen aikahypyn avulla. Tulevaisuudessa hänet yritetään saada toisen kerran takaisin vuoteen 1996. Hän kuitenkin ilmestyy hetkeksi keskelle ensimmäisen maailmansodan taistelua Ranskan armeijan juoksuhaudassa. Siellä hän tapaa Josén (Jon Seda), toisen vangin, joka on myös lähetetty takaisin menneisyyteen. Colea ammutaan jalkaan kun hän kurottaa kohti loukkaantunutta Joséta. Hetkeä myöhemmin hän siirtyy ajassa eteenpäin alkuperäiseen määränpäähän, vuoden 1996 marraskuuhun. Cole ja Railly jäljittävät Goinesin konferenssiin tämän isän (Plummer) kartanolla. Cole murtautuu kartanoon ja yrittää kysellä Goinesilta viruksen alkuperästä. Goines huomauttaa, että maailmanlaajuinen pandemia oli Colen idea, jonka tämä kertoi mielisairaalassa 1990. Cole kokee erittäin häiritseväksi mahdollisuuden, että hän olisi osittain syyllinen viiden miljardin ihmisen kuolemaan. Cole uskoo olevansa skitsofreenikko, ja että virus- ja aikamatkailutarina on vain hänen sairaan mielensä harha. Poliisin lähestyessä heitä, Railly pyytää Colea antautumaan. Kun Railly menee autoon painamaan äänimerkkiä kiinnittääkseen etsijöiden huomion, Cole katoaa. Etsivien epäilykset Raillyn tarinaa kohtaan kasvavat, kun ballistiikkatutkija varmistaa, että luoti, jonka Railly poisti Colen jalasta oli ensimmäisen maailmansodan aikainen. Hän löytää lisää todisteita siitä, että Cole on puhunut totta ja palaa takaisin eläinaktivistien rakennukselle tekemään heille kysymyksiä.


title: 12 apinaa (elokuva)

text: Colen palattua tulevaisuuteen tiedemiehet onnittelevat häntä siitä, että tämä toi heille elintärkeitä tietoja. Cole kuitenkin uskoo koko tulevaisuuden olevan pelkkää hallusinaatiota ja haluaa palata takaisin vuoteen 1996. Hän suostuttelee tiedemiehet palauttamaan hänet kolmannen kerran takaisin ajassa vuoden 1996 Philadelphiaan. Colelle kerrotaan ne kaupungit, joista pandemia alkoi, ja ne ovat samat kaupungit, joihin tohtori Peters (Morse) matkustaa viikon aikana. Lentokentän turvallisuusviranomainen avaa tietämättömyyttään ensimmäisen virussäiliön ja tekee samalla viruksen leviämisestä peruuttamattoman, koska Petersiä odottaa viruksen hengittämisen vuoksi väistämätön kuolema. Lentokentällä Cole jättää tulevaisuuteen viestin, kertoen tiedemiehille, että he ovat väärillä jäljillä; Kahdentoista Apinan Armeija ei ole syyllinen viruksen vapauttamiseen, ja että hän ei aio palata omaan aikaansa. Toisaalla Railly tapaa tohtori Petersin lentokentällä. Tunnistettuaan Petersin sanomalehden sivulta Goinesin isän assistentiksi, Railly tajuaa Petersin olevan syypää viruksen leviämiseen. Colen luona toinen tulevaisuudesta tullut aikamatkaaja José, joka Colen viestin vuoksi on lähetetty lentokentälle, ojentaa Colelle aseen. José uhkaa, että psykiatri Railly ammutaan, ellei Cole yritä tappaa tri Petersia. Tämän yrityksen aikana lentokentän turvamiehet ampuvat Colen hengiltä, kun tämä vetää aseensa esille koettaessaan pysäyttää Petersiä nousemasta koneeseen. Cole kuolee Raillyn käsivarsille, ja Railly vastaa surulliseen pienen pojan katseeseen; tämä poika on James Cole lapsena todistamassa oman kuolemansa. Tohtori Peters kiirehtii pois alueelta ampumiskohtauksen aikana ja nousee koneeseen. Petersin vieressä istuu tulevaisuuden päätiedemies Jones (Carol Florence): elokuva vihjaa, että hän on saapunut tulevaisuudesta viimeistelemään työn.


title: 12 apinaa (elokuva)

text: James Cole (alkukirjaimet ”J. C.”) on messiashahmo, joka on ”lähetetty toisesta maailmasta yrittämään pelastaa tämä maailma, koko ihmiskunnan hyväksi.” Hän kuolee, jotta tulevaisuuden maailmalla olisi mahdollisuus elää. Hänellä on verentahrima paita, jossa kirjaimet ”Chris-” ovat ainoat selvästi näkyvillä.


title: 12 apinaa (elokuva)

text: Elokuvan teemat mielenvikaisuudesta, huumeista ja aikamatkustuksesta esiintyvät myös monissa Gilliamin elokuvissa: huomattavimmat niistä ovat "Fisher King", "Pelkoa ja inhoa Las Vegasissa" ja "Aikavarkaat".


title: 12 apinaa (elokuva)

text: James Cole on klassinen esimerkki skitsofrenisista oireista: todellisuus vaihtuu, hän uskoo että häntä seurataan implanteilla, ja pystyy ennustamaan tulevaisuuden. Hän myös kuulee ääniä, kun tiedemiehet tutkivat häntä ja tulevaisuus, jota hän kuvaa on tuomiopäivän skenaario. Elokuvan ironiaa on, että hän ei oikeasti kärsi harhoista vaan ne ovat todellisuutta.


title: Immo Eronen

text: Immo Eronen (s. 18. marraskuuta 1981 Ilomantsi) on uransa lopettanut suomalainen jalkapalloilija. Hän oli pelipaikaltaan oikea laitalinkki.


title: Immo Eronen

text: Eronen on ilomantsilaisen FC Pogostan kasvatti. Hän pelasi kaudella 2006 Ykkösessä JIPPOssa, jossa oli joukkueensa paras maalintekijä. Kausina 2007–2008 hän pelasi liigassa FC KooTeePeessä. Ensimmäisen liigamaalinsa hän teki 8. heinäkuuta 2007 onnistuessaan maalinteossa KooTeePeen 4–2 kotivoitossa Turun Palloseuraa vastaan. Yhteensä Eronen on pelannut 48 liigaottelua ja tehnyt niissä neljä maalia. Kaudet 2009–2010 hän pelasi Ykkösessä Jipossa ja palasi kaudelle 2011 FC KooTeePeen joukkueeseen Ykkösessä. Seuraavalle kaudelle hän siirtyi takaisin JIPPOon.


title: Triklooribentseeni

text: Triklooribentseeni voi tarkoittaa kolmea erilaista isomeeria, joissa kolme klooriatomia (Cl) on liittyneenä bentseenirenkaaseen muodostaen orgaanisen yhdisteen, jonka kemiallinen kaava on muotoa CHCl. Näistä yhdisteistä käytetään myös lyhennettä TCB.


title: Triklooribentseeni

text: Yhdisteiden nimet ovat:


title: Temascal

text: Temascal eli meksikolainen sauna oli muinaisten meksikolaisten sairaanhoidossa käyttämä kylpeytymistapa. Temascalista on useita mainintoja ensimmäisten Meksikoa käsittelevien kronikoitsijoiden kertomuksissa. Myös nykyaikaisen antropologian isäksi sanottu fransiskaani Bernardino de Sahagún kertoo temascalista teoksessaan "Historia general de las cosas de Nueva España". Meksikosta 1700-luvulla karkotetuksi joutunut jesuiitta Javier Clavigero kuvailee teoksessaan temascalia hyvin yksityiskohtaisesti.


title: Tribus

text: Tribus on tieteellisessä luokittelussa käytetty yksikkö, sukua suurempi ja alaheimoa pienempi ryhmä. Tribusta suppeammat kategoriat ovat alatribus ja osatribus. Siitä käytetään myös nimeä sukuryhmä.


title: Soracte

text: Soracte on vuori Italiassa 70 kilometriä Roomasta pohjoiseen. Soracten huippu sijaitsee noin 691 metrin korkeudesta merenpinnasta. Antiikin aikana vuorella harjoitettiin Hirpi Sorani -kulttia, jossa susipapit olivat yhteydessä kuoleman voimiin.


title: Tommi Mujunen

text: Tommi Mujunen (s. 20. helmikuuta 1979) on suomalainen koomikko, joka on kotoisin Lahdesta. Hän on tehnyt stand upia vuodesta 2002.


title: Tommi Mujunen

text:
Mujunen meni 17-vuotiaana mukaan Lahden nuorisoteatterin toimintaan ja opiskeli Lahden kansanopiston teatterilinjalla. Kipinä stand upiin syntyi Jay Lenon ja Conan O’Brienin tv-show-vieraista.
Mujunen asui kolme vuotta Turussa ja työskenteli Turun Uudessa Teatterissa.


title: Tommi Mujunen

text: Vuonna 2004 Mujunen valittiin vuoden stand up -tulokkaaksi. Mujunen on myös esiintynyt toisessa miespääosassa elokuvassa Cyclomania. Mujunen kuuluu myös stand up -improvisaatioryhmä Klooni Korhosiin.


title: Korpirastas

text: Korpirastas ("Catharus ustulatus") on rastaisiin kuuluva pohjoisamerikkalainen varpuslintu. Lajin kuvaili ja nimesi Thomas Nuttall 1840. Nimitys "korpirastas" on kuitenkin vanhastaan ollut käytössä suomen kielen murteissa: Satakunnassa, Hämeessä ja kirjakielessäkin sillä on viitattu etenkin laulurastaaseen ja räkättirastaaseen.


title: Korpirastas

text: Linnun pituus on 16–18 cm ja paino 23–45 g. Korpirastas muistuttaa pienikokoista laulurastasta, mutta alapuolen tumma täplitys keskittyy rintaan ja kurkkuun, kun se laulurastaalla jatkuu kupeille ja vatsaan saakka. Lähisukuinen tundrarastas ("C. minimus") on suuresti samannäköinen, korpirastaan naaman ollessa hieman kellahtava ja tundrarastaan harmahtava. Korpirastaan silmärengas on hyvin erottuva. Kaikilla "Catharus"-lajeilla on siiven alapinnalla valkoinen-musta-valkoinen kuvio.


title: Korpirastas

text: Lajista tunnetaan 4 alalajia: "Catharus ustulatus alame", "C. u. swainsoni", "C. u. ustulatus" ja "C. u. oedicus".


title: Korpirastas

text: Pohjoisamerikkalainen laji, jonka esiintymisalueen painopiste on Kanadassa ja Yhdysvaltojen pohjois- ja länsiosissa. Muuttolintu, joka talvehtii Keski-Amerikassa ja Etelä-Amerikassa Andeilla. Maailman populaation kooksi arvioidaan 100 miljoonaa yksilöä. Muutollaan voi joskus harhautua Atlantin yli Eurooppaan. Suomessa laji on tavattu 19.10.1974 Lemlandin Lågskärillä ja 1.11.1981 Dragsfjärdin Vänössä.


title: Korpirastas

text: Pesii pusikkoisissa havumetsissä pääosassa esiintymisaluettaan, länsiosissa myös lehti- ja sekametsissä.


title: Korpirastas

text: Pesä on tavallisesti havupuun oksalla melko matalalla, ei 5 metriä korkeammalla. Munia on 3–4, ja naaras hautoo noin 12 päivää. Poikaset lähtevät pesästä lentokyvyttöminä noin 12 päivän ikäisinä.


title: Korpirastas

text: Hyönteiset ja muut pienet selkärangattomat sekä marjat ja hedelmät.


title: 1,2,3-triklooribentseeni

text: 1,2,3-triklooribentseeni on orgaaninen yhdiste, joka on normaaliolosuhteissa olomuodoltaan kiinteää, valkoisia kiteitä, joilla on tunnusomainen haju. Sen kemiallinen kaava on CHCl. 1,2,3-triklooribentseenista käytetään joskus myös virheellisesti nimitystä "1,2,6-triklooribentseeni".


title: 1,2,3-triklooribentseeni

text: 1,2,3-triklooribentseenin moolimassa on 181,5 g/mol, sulamispiste 53,5 °C, kiehumispiste 218,5 °C, suhteellinen tiheys 1,45 g/cm (vesi = 1,0 g/cm), leimahduspiste 112,7 °C c.c. ja CAS-numero 87-61-6.


title: 1,2,3-triklooribentseeni

text: 1,2,3-triklooribentseenin kanssa isomeerisiä yhdisteitä ovat 1,2,4-triklooribentseeni ja 1,3,5-triklooribentseeni.


title: 1,2,3-triklooribentseeni

text: 1,2,3-triklooribentseeniä voidaan valmistaa 1,2,3,4,5,6-heksakloorisykloheksaanin dehydrohalogenoinnilla. Lisäksi tuotteeksi muodostuu 1,3,5-triklooribentseeni. 1,2,3-triklooribentseeniä syntyy myös pieniä määriä kloorattaeussa bentseeniä rauta(III)kloridin toimiessa katalyyttinä.


title: 1,2,3-triklooribentseeni

text: 1,2,3-triklooribentseeni ärsyttää silmiä ja hengitysteitä. Aine hajoaa palaessaan, jolloin muodostuu myrkyllisiä ja syövyttäviä huuruja sisältäen esimerkiksi kloorivetyä. 1,2,3-triklooribentseeni on erittäin myrkyllistä vesieliöille. Aine kertyy ihmisen ravintoketjussa, erityisesti kaloihin.


title: Eila Pyrhönen

text: Eila Pyrhönen (s. 25. lokakuuta 1945 Helsinki) on entinen suomalainen uimari ja EM-mitalisti. Pyrhönen oli ensimmäinen suomalainen nainen olympialaisten uintilajien finaalissa. Tokion olympialaisissa vuonna 1964 Pyrhönen oli lähellä mitalia 100 metrin perhosuintikilpailussa, mutta SE-tulos 1.07,3 riitti vain neljänteen sijaan. Uintiurheilun parissa saavutus nähtiin kuitenkin merkkinä uudesta noususta - suomalainen uimari saattoi nousta maailmanluokkaan - ja uinti sai arvovaltaa ja myös taloudellista tukea aikaisempaa enemmän. Vuoden 1966 Euroopan mestaruusuinneissa Utrechtissa hän sai mielimatkallaan pronssia. Tämä jäikin vuosikymmeniin ainoaksi naisuimarin pitkän radan arvokilpailuissa uimaksi mitaliksi. Vasta Hanna-Maria Seppälän vuonna 2003 voittama maailmanmestaruus palautti naiset mitaleille.


title: Eila Pyrhönen

text: Pyrhönen edusti seuratasolla helsinkiläisseura Marjaniemen Uimareita. Hän voitti lukuisia Suomenmestaruuksia Anja-sisarensa tavoin 1950- ja 1960-luvuilla. Vuonna 1966 Pyrhönen valittiin vuoden naisurheilijaksi.


title: Eila Pyrhönen

text: Pyrhönen - nyk. Claret-Ciuró - on asunut pitkään ulkomailla. Hän sai vuonna 2002 opetusministeriön myöntämän Pro Urheilu -mitalin.


title: Lapin tutkimuslaitos Kevo

text: Lapin tutkimuslaitos Kevo sijaitsee Utsjoella Kevojärven rannalla. Se on Turun yliopiston ympäristöntutkimuskeskukseen kuuluva tutkimus- eli kenttäasema ja pohjoisen luonnon tutkimuspaikka. Kevon tukimuskohteita ovat erityisesti subarktisen alueen luonto sekä ihmisen ja luonnon vuorovaikutus. Tutkimusalueena on lähinnä Inarin Lappi, mutta jotkut tutkimushankkeet ulottuvat myös muualle Lappiin, Pohjois-Norjaan, Pohjois-Ruotsiin ja Kuolaan saakka. Viereinen suojeltu Kevon luonnonpuisto tarjoaa hyvät mahdollisuudet alkuperäisen luonnon tutkimukselle.


title: Lapin tutkimuslaitos Kevo

text: Kevon Tutkimusaseman synty ajoittuu vuoteen 1954, jolloin alkoivat Turun Eläin- ja Kasvitieteellisen Seuran retket Inarin Lappiin. Retkillä käytettiin tukikohtana Utsjoen Kevoa. Sinä vuonna alkoivat Inarin Lapin floristiset ja faunistiset tutkimukset. Tavoitteena oli muun muassa tehdä tyypillistä metsätundraa edustavasta suomalaisesta sirkumpolaarisesta alueesta kasvistoltaan tunnettu piste. Työtä tehtiin opiskelijoiden avulla. 1955 mitattiin alueelle tontti tutkimusasemaa varten. 1957 rakennettiin ensimmäiset rakennukset alueelle.


title: Lapin tutkimuslaitos Kevo

text: Kevolla tehdään kansainvälisesti korkeatasoista ekologista, ympäristötieteellistä ja maantieteellistä tutkimusta. Kevo on merkittävä kokeellisen ympäristötutkimuksen suorituspaikka. Siellä tehdään syy-seuraussuhteita selvitteleviä kokeellisia ympäristötutkimuksia sekä monipuolisia ja pitkäkestoisia ympäristöseurantoja, jotka linkittyvät toisiinsa. Tutkimusasemalla on pitkä perustutkimusperinne ekologiasta ja geotieteistä sekä näillä aloilla harjoitettavasta kansainvälisesti korkeatasoisesta kokeellisesta tutkimuksesta.


title: Lapin tutkimuslaitos Kevo

text: Tutkimusasema on tullut tunnetuksi muun muassa herbivoriatutkimuksistaan koko sirkumpolaarisessa pohjoisessa. Inarin Lapin kasvillisuutta on tutkittu laajasti ja määritelty sen kasvillisuustyypit, josta on tehty kattava kasvillisuustyyppikartta. Tutkijat ovat kartoittaneet myös Kevon luonnonpuiston kasvillisuutta, josta on tehty myös kasvillisuuskartta. Asema on ollut lisäksi yhteydessä paliskuntien kanssa porotutkimuksissa.


title: Lapin tutkimuslaitos Kevo

text: Kansainvälisessä tutkimusverkostossa oleva asema on osallistunut erilaisiin lyhyt- ja pitkäaikaisiin kansainvälisiin yhteistutkimuksiin eri aiheista. Asemalla on ollut laajaa ulkomaista yhteistyötä muun muassa yliopistojen ja muiden tutkimusasemien, kuten Ruotsin Abiskon kanssa. Asemalla vierailee vuosittain huomattava määrä ulkomaisia tutkijoita Pohjois-Amerikkaa myöten.


title: Lapin tutkimuslaitos Kevo

text: Tutkimusasemalla on ympärivuotiset majoitustilat noin neljällekymmenelle vakituisen henkilökunnan lisäksi. Päärakennuksessa on kirjasto. Laboratoriorakennuksessa (580 m²) on laboratoriotilojen lisäksi 40:n hengen luentosali. Suurin osa rakennuksista on liitetty Kevoniemen paikallisverkkoon ja Internetiin, ja lisäksi syksystä 2004 alkaen on ollut WLAN-käyttömahdollisuus.


title: Lapin tutkimuslaitos Kevo

text: Asemalle on perustettu arboretum, jossa seurataan eri kasvilajien menestymistä arktisissa oloissa. Sillä on myös parissa paikassa koivuviljelmiä, joissa tutkitaan eri koivulaleja pohjoisessa ympäristössä.


title: Evrydíki

text: Evrydíki Theokléous (, s. 25. helmikuuta 1968), taiteilijanimeltään Evrydíki (Ευρυδίκη, kansainvälisesti usein Evridiki), on kyproslainen rock-, pop- ja laïkó-laulaja. Euroopassa hänet tunnetaan parhaiten Kyproksen euroviisuedustajana vuosilta 1992, 1994 ja 2007 kappaleilla ”Tairiázoume”, ”Eímai ánthropos ki egó” ja ”Comme ci, comme ça”.


title: Evrydíki

text: Evrydíki Theokléous syntyi Limassolissa, mutta kasvoi Kyproksen pääkaupungissa Nikosiassa. Hän opiskeli musiikki Kyproksen kansallisessa konservatoriossa ja opintojensa päätyttyä hän lähti Pariisiin Ranskaan opiskelemaan musiikkia, teatteria ja tanssimista. Myöhemmin laulaja opiskeli myös Bostonissa Yhdysvalloissa. Vuonna 1989 Theokléous muutti Ateenaan ja 1991 julkaisi ensimmäisen albuminsa "Gia próti forá".


title: Evrydíki

text: Vuonna 1994 Evrydíki nai säveltäjä Giórgos Theofánouksen. Heille syntyi poika Ángelos marraskuussa 1996. Evrydíki ja Theofánous erosivat vuonna 2000 ja tällä hetkellä Evrydíki on kihloissa muusikko Dimítris Korgialásin kanssa.


title: Evrydíki

text: Evrydíki on yksi Kyproksen ja Kreikan suosituimmista laulajista. Hän on työskennellyt muun muassa Sákis Rouváksen ja Chrístos Dántiksen kanssa.


title: Sankovo ja Medvežje

text: Sankovo ja Medvežje () on Valko-Venäjän ympäröimä Venäjän eksklaavi. Sillä on pinta-alaa noin 4,5 neliökilometriä. Alue sijaitsee itään valkovenäläisestä Homelin kaupungista, viisi kilometriä länteen venäläisestä Dobrodjevkan kylästä ja pohjoiseen M10 moottoritieltä.


title: Sankovo ja Medvežje

text: Aikoinaan eräät Dobrodjevkan kylässä asuneet maanviljelijät päättivät lähteä Pohjois-Amerikkaan, Pennsylvaniaan hiilikaivoksiin töihin. Kolmen vuoden kuluttua, ennen ensimmäistä maailmansotaa he palasivat kotiin ja ostivat maata eräältä valkovenäläiseltä maanomistajalta. Viljelijät muuttivat Medvežje dubravan ja Sanina polyanan alueilla, rakensivat talonsa sinne ja asettuivat asumaan. He kalastivat pienestä Iput-joesta. Näin syntyivät Sankovon ja Medvežjen kylät, joissa molemmissa oli 10–15 maatilaa.


title: Sankovo ja Medvežje

text: Saksalaiset polttivat toisen maailmansodan aikana kesällä 1943 sekä Medvežjen että Sankovon. Sodan jälkeen kylät rakennettiin uudelleen, jonka jälkeen soita alettiin kuivata suurempien satojen toivossa.


title: Sankovo ja Medvežje

text: Vuonna 1986 tapahtuneen Tšernobylin ydinvoimalaonnettomuuden vuoksi alue saastui ja hylättiin.


title: John Lovelock

text: John Edward ”Jack” Lovelock (5. tammikuuta 1910 Crushington, Uusi-Seelanti – 28. joulukuuta 1949 New York, Yhdysvallat) oli uusiseelantilainen keskimatkojen juoksija ja 1 500 metrin olympiavoittaja 1936.


title: John Lovelock

text: Lovelock opiskeli lääketiedettä aluksi kotimaassaan Otagon yliopistossa. Vuonna 1931 hänestä tuli Rhodes-stipendiaatti Oxfordin yliopistoon (Exeter College), jossa hän jatkoi opintojaan valmistuen aikanaan lääkäriksi.


title: John Lovelock

text: Keväällä 1932 Lovelock juoksi mailin huippuajassa 4.12,9. Hänet valittiin Uuden-Seelannin olympiajoukkueeseen Los Angelesin kisoihin. Siellä hän sijoittui 1 500 metrillä seitsemänneksi. Seuraavana vuonna hän rikkoi mailin maailmanennätyksen ajalla 4.07,6. Vuonna 1934 hän voitti maililla kultaa Brittiläisen imperiumin kisoissa.


title: John Lovelock

text: Lovelock keskittyi yleensä tosissaan yhteen ainoaan juoksuun kauden aikana. Vuonna 1936 hän kuntoutui myöhään työskenneltyään pitkiä työpäiviä lääkärinä. Kauden päätavoite oli 1 500 metrin olympiafinaali, jossa Lovelock onnistui täydellisesti voittaen kultaa pitkän kirinsä ansiosta. Aika oli uusi maailmanennätys, 3.47.8.


title: John Lovelock

text: Keväällä 1940 Lovelock putosi hevosen selästä. Onnettomuuden seurauksena hänen näkökykynsä heikkeni ja hänelle jäi taipumus äkillisiin huimauskohtauksiin. Palveltuaan kotirintamalla lääkärinä toisessa maailmansodassa Lovelock muutti Yhdysvaltoihin. Hän sai traagisesti surmansa vuonna 1949 horjahdettuaan huimaukseen taipuvaisena ja influenssan heikentämänä metron alle.


title: Peptidi

text: Peptidit ovat polyamideja, jotka koostuvat kahdesta tai enintään noin 50:stä kovalenttisesti toisiinsa peptidi- tai isopeptidisidoksin yhtyneestä aminohaposta.


title: Peptidi

text: Peptidit ovat rakenteeltaan "pieniä proteiineja", jotka muodostavat laajan molekyyliluokan. Niitä on luonnossa paljon ja ne ovat toiminnaltaan moninaisia. Niitä ovat muun muassa insuliini (hormoni), endorfiinit (välittäjäaineita), glutationi (antioksidantti), basitrasiini (antibiootti), alfabungarotoksiini (myrkky).


title: Peptidi

text:
Jos peptidissä on yli 50 aminohappoa, kutsutaan peptidiä usein peptidin sijaan proteiiniksi. Raja peptidin ja proteiinin välillä ei silti ole tarkka. IUPAC:n mukaan proteiineja alkavat olemaan viimeistään sellaiset peptidit, joiden massa on yli 10 000 u eli niissä on likimain vähintään 100 aminohappoa. Koon lisäksi yksi eroista peptidien ja proteiinien välillä on se, että proteiinit muodostavat monimutkaisia kolmiulotteisia rakenteita, kuten tertiäärisiä rakenteita. Tosin joillain peptideillä on myös korkeatasoisia kolmiulotteisia rakenteita, jotka ovat proteiinien rakenteita alkeellisempia.
IUPAC:n määritelmä sallii monenlaisten polyamidien luokittelun peptideiksi. Määritelmän mukaan peptidit voivat olla muun muassa rengasmaisia eli syklisiä, haarautuneita, niissä voi olla isopeptidisidoksia, beeta-aminohappoja ja harvinaisen sivuketjun omaavia aminohappoja kuten diaminopimeliinihappoja.


title: Peptidi

text: Peptidillä tarkoitetaan kuitenkin usein haarautumattomia polyamideja, jotka sisältävät vain alfa-aminohappoja. Nämä aminohapot ovat yhtyneet avonaiseksi ketjuksi tavallisin peptidisidoksin. Lisäksi peptideissä on usein vain yleisimpiä aminohappoja, joita on 20 erilaista.


title: Peptidi

text: Peptidissä olevia aminohappoja kutsutaan "tähteiksi" (esimerkiksi glysiinitähde). Nimi johtuu siitä että aminohapot eivät ole kokonaisia. Kahden aminohapon yhtyessä peptidi- tai isopeptidisidoksin irtoaa niistä reaktiossa vesimolekyyli. Jäljelle jäävät aminohapot ovat siis "tähteitä".


title: Peptidi

text: Myös peptidiketjun päissä olevia aminohappoja kusutaan tähteiksi. Lisäksi amino- tai "N-terminaaliksi" (tai N-terminukseksi) kutsutaan sitä päätä ketjusta, jossa aminohapon amiiniryhmä ei ole sitoutuneena toiseen aminohappoon. Vastaavaa karboksyylihappopäätä kutsutaan karboksyyli- tai "C-terminaaliksi" (tai C-terminukseksi). Nämä termit voivat olla ongelmallisia haarautuneissa aminohapoissa.


title: Peptidi

text: Nämä ovat IUPAC:n sanan "peptidi" määritelmän mukaisia peptidejä sen lisäksi että osa voidaan jakaa edelleen omiin ryhmiinsä. Jako voidaan tehdä:


title: Peptidi

text: Nämä eivät ole täysin IUPAC:n sanan "peptidi" määritelmän mukaisia peptidejä.


title: Peptidi

text: Nämä ovat tai eivät ole tapauskohtaisesti IUPAC:n sanan "peptidi" määritelmän mukaisia peptidejä. Jako voidaan tehdä:


title: Peptidi

text: Tavalliset peptidit eli peptidisidoksin yhtyneitä alfa-aminohappoja avonaisessa ketjussa sisältävät peptidit nimetään niiden N-terminaalista lukien. C-terminaalin viimeinen tähde nimetään tavallista aminohapon nimeä käyttäen. Tähteiden nimissä käytetään "-yyli" päätettä ilman joidenkin aminohappojen kuten asparagiinihapon -happo -päätettä (tähteiden nimistä on luettelo alla). Siten tripeptidin, jonka N-terminaali alkaa valiinista, keskellä on glysiini ja C-terminaalissa on alaniini, on nimeltään "valyyliglysyylialaniini".


title: Peptidi

text: Rakenne voidaan merkitä systemaattisesti myös aminohappojen kolme- tai yksikirjaimisia symboleita käyttäen. Symbolit kirjoitetaan N-terminaalista alkaen vasemmalta oikealle. Edeltävä esimerkki on siten "Val-Gly-Ala" tai "VGA".


title: Peptidi

text: Kunkin tähteen kolmiulotteinen konfiguraatio laitetaan kunkin tähteen nimen eteen. Esimerkiksi "L-alanyyli-D-leusiini" ja "glysyyli-S-alaniini".


title: Corin Nemec

text: Corin Nemec (s. 5. marraskuuta 1971, Arkansas, Yhdysvallat) on yhdysvaltalainen näyttelijä.


title: Corin Nemec

text: Nemec tunnetaan parhaiten rooleistaan Parker Lewisina vuosina 1990–1993 lähetetyssä nuorten komediasarjassa "Parker Lewis Can't Lose" sekä Jonas Quinnina scifi-sarjassa "Tähtiportti".


title: Corin Nemec

text: Virallisten kotisivujensa mukaan Nemec on skientologi.


title: Elisabet (nimi)

text: Elisabet ja Elisabeth ovat kansainvälisiä naisen nimiä.


title: Elisabet (nimi)

text: Elisabet on heprealainen nimi Eliseba, joka tarkoittaa ”Jumala on valani” tai ”Jumala antaa avun”. Uudessa Testamentissa Elisabet on Johannes Kastajan äiti. Nimestä on käytössä useita muotoja, Pohjoismaissa muun muassa Betty, Elsa, Elsi, Else ja Lisa, Saksassa muun muassa Elise, Ilse ja Lisabet, Englannissa muun muassa Alice, Eliza ja Lizzie, Ranskassa Lisette, Italiassa Elisa ja Bettina, Unkarissa muun muassa Erzsébet ja Venäjällä Jelizaveta.


title: Elisabet (nimi)

text: Elisabetin nimipäivää vietetään Suomessa 19. marraskuuta, joka on unkarilaisen pyhimykseksi julistetun prinsessan Elisabet Thüringeniläisen (1207–1231) muistopäivä. Tällä päivällä nimi on ollut vuoteen 1816 asti ja uudelleen vuodesta 1950 alkaen. Nykyään sama päivä on myös Liisan, Elisan, Eliisan, Liisin ja Elisen nimipäivä. Vuosina 1816–1928 Elisabetin nimipäivä oli 17. syyskuuta.


title: Elisabet (nimi)

text: Elisabet on kristikunnan tavallisimpia naisen nimiä. Suomessa sen on vuoden 2013 marraskuuhun mennessä saanut 55 286 naista ja alle 15 miestä. Muodossa Elisabeth nimen on saanut marraskuuhun 2013 mennessä 24 636 naista ja alle 20 miestä. Erityisen suosittu nimi on jälkimmäisenä etunimenä.


title: Rhodes-stipendi

text: Rhodes-stipendi on maailman vanhimpiin ja arvostetuimpiin kuuluva opiskelijoiden stipendijärjestelmä.


title: Rhodes-stipendi

text: Stipendi perustettiin Cecil Rhodesin testamentin määräysten mukaisesti ja niitä on myönnetty vuodesta 1902 alkaen. Stipendi kustantaa kahden vuoden (joissain tapauksissa kolmen) opiskelun Oxfordin yliopistossa Englannissa.


title: Rhodes-stipendi

text: Stipendi myönnetään opiskelijalle, jonka opilliset saavutukset ovat korkeatasoiset. Lisäksi edellytetään, että opiskelija on riittävän energinen käyttääkseen lahjojaan täydellä teholla (urheilullisuutta käytetään usein indikaattorina), on omistautunut velvollisuuksilleen, toimii yhteisössään rakentavasti ja on moraaliltaan korkeatasoinen sekä osoittaa riittäviä johtajanominaisuuksia.


title: Rhodes-stipendi

text: Vuosittain valitaan noin 90 stipendiaattia. Alun perin stipendiaatit valittiin testamentin ohjeiden mukaisesti Britannian siirtomaista, Yhdysvalloista ja Saksasta kaikkien ollessa miehiä. Saksalaiset olivat poissuljettuja molempien maailmansotien aikana sekä jonkin aikaa kummankin jälkeen. Nykyään stipendejä myönnetään edelleen samojen maiden opiskelijoille, joskin suurin osa siirtomaista on itsenäistynyt. Naiset hyväksyttiin stipendiaateiksi vasta vuodesta 1977 alkaen.


title: Rhodes-stipendi

text: Stipendiaateista on tullut menestyneitä tiedemiehiä ja poliitikkoja, tunnetuin kaikista lienee Bill Clinton.


title: 1,2,4-triklooribentseeni

text: 1,2,4-triklooribentseeni on orgaaninen yhdiste, joka on normaaliolosuhteissa 0 °C olomuodoltaan kiinteää, valkoisia kiteitä ja huoneenlämmössä 20 °C väritöntä nestettä, joilla on tunnusomainen haju. Sen kemiallinen kaava on CHCl. 1,2,4-triklooribentseenista käytetään myös nimitystä "1,2,4-triklooribentsoli" ja "triklooribentseeni (epäsymmetrinen)". Ainetta käytetään liuottimena ja se liuottaa muun muassa fulleriiniä.


title: 1,2,4-triklooribentseeni

text: 1,2,4-triklooribentseenin moolimassa on 181,5 g/mol, sulamispiste 17 °C, kiehumispiste 213 °C, suhteellinen tiheys 1,5 g/cm (vesi = 1,0 g/cm), leimahduspiste 105 °C c.c., itsesyttymislämpötila 571 °C ja CAS-numero 120-82-1. Aineen liukoisuus veteen on 34,6 mg/l.


title: 1,2,4-triklooribentseeni

text: 1,2,4-triklooribentseenin kanssa isomeerisiä yhdisteitä ovat 1,2,3-triklooribentseeni ja 1,3,5-triklooribentseeni.


title: 1,2,4-triklooribentseeni

text: 1,2,4-triklooribentseeni ärsyttää silmiä, ihoa ja hengitysteitä. Pitkäaikaisessa ja toistuvassa altistumisessa neste kuivattaa ihoa. Aineelle altistumisesta voi seurata vaikutuksia maksassa. Aine hajoaa palaessaan, jolloin muodostuu myrkyllisiä ja syövyttäviä huuruja sisältäen esimerkiksi kloorivetyä. Aine reagoi kiivaasti hapettimien kanssa. 1,2,4-triklooribentseeni on myrkyllistä vesieliöille ja se kertyy ihmisen ravintoketjussa erityisesti kaloihin.


title: 1,2,4-triklooribentseeni

text: 1,2,4-triklooribentseeniä valmistetaan 1,4-diklooribentseeniä klooraamalla. Sitä voidaan valmistaa myös emästen avulla dehydrohalogenoimalla 1,2,3,4,5,6-heksakloorisykloheksaania tai sivutuotteena bentseenin kloorauksessa rauta(III)kloridin katalysoimana. 1,2,4-bentseeniä käytetään orgaanisissa synteeseissä liuottimina, apuaineena värien valmistuksessa ja valmistettaessa eräitä kemikaaleja. Yhdistettä voidaan käyttää myös lämmönsiirtolaitteissa.


title: SSP

text: SSP tai ssp voi viitata johonkin seuraavista:


title: Eklund TE-1

text: Eklund TE-1 on diplomi-insinööri Torolf Eklundin suunnittelema lentovene.


title: Eklund TE-1

text: Koneen ensilento tapahtui 25. helmikuuta 1949 Kuoreveden Hallissa. Se rakennettiin alun perin amfibiolentokoneeksi. Alkuperäisen voimalaitteen osoittauduttua liian heikoksi koneeseen vaihdettiin voimakkaampi moottori, joka lisäsi painoa niin että koneesta poistettiin pyörät, jolloin koneen tyyppi muuttui lentoveneeksi. Koneen suunnittelija toimi Valtion Lentokonetehtaan (VL)suunnittelijana. Kun VL käytännössä lopetti lentokoneiden suunnittelun, monet suomalaiset lentokonesuunnittelijan koulutuksen omaavat miehet alkovat suunnitella itselleen harrastekoneita. Eklundin tapaus kuuluu tähän kategoriaan.


title: Eklund TE-1

text: Kone oli siviili-ilma-alusten rekisterissä tunnuksella OH-TEA vuodesta 1954 vuoteen 1969. Kone on nykyisin Suomen ilmailumuseon kokoelmassa.


title: Esko A. Repo

text: Esko Aulis Repo (s. 3. elokuuta 1935, Iisalmi) oli Suomen Senioripuolueen puheenjohtaja vuosina 2006–2009.


title: Esko A. Repo

text: Repo meni vuonna 1960 naimisiin Aira Kosusen kanssa, ja perheeseen syntyi kolme lasta vuosina 1961, 1963 ja 1964. Repo valmistui 1963 ja toimi sen jälkeen arkkitehtinä muun muassa Rovaniemellä.


title: Esko A. Repo

text: Repo valmistui vuonna 1985 hallintotieteiden maisteriksi, 1988 -lisensiaatiksi ja 1990 -tohtoriksi. Hänestä tuli vuonna 1993 Lapin yliopiston alue- ja ympäristösuunnittelun dosentti. Sotilasarvoltaan hän on majuri.


title: Esko A. Repo

text: Esko A. Repo jäi eläkkeelle vuonna 2000. Hän asuu Seinäjoella ja on toiminut "Ilkka"-lehden pitkäaikaisena kolumnistina.


title: Esko A. Repo

text: Repo oli vaaleissa 2007 ehdokkaana Vaasan vaalipiiristä. Hän sai 851 ääntä.


title: Alfred Hugenberg

text: Alfred Hugenberg (19. kesäkuuta 1865 Hannover – 12. maaliskuuta 1951 Kükenbruch bei Rinteln) oli saksalainen liikemies ja Weimarin tasavallan loppuaikojen merkittävä oikeistopoliitikko, jolla oli keskeinen rooli kansallissosialistien nousussa Saksan hallitukseen vuoden 1933 alussa.


title: Alfred Hugenberg

text: Hugenberg toimi vuosina 1909–1918 johtajana Krupp-yhtiössä. 1920-luvulla hän rakensi suuren mediakonsernin (aikakauslehtiä, UFA-filmiyhtiö). Hän oli 1928–1933 konservatiivisen Saksalaiskansallisen kansanpuolueen (DNVP) puheenjohtaja ja siirsi puolueen linjaa entistä jyrkemmin oikealle. Hugenberg vei vuoden 1933 alussa puolueensa hallitusyhteistyöhön kansallissosialistisen puolueen (NSDAP) kanssa ja toimi Adolf Hitlerin ensimmäisen hallituksen valtiovarainministerinä (Minister für Wirtschaft und Ernährung). Hugenberg kuvitteli voivansa ohjailla Hitleriä ja pääsevänsä hallituksen todelliseksi voimahahmoksi, mutta hän joutui pian syrjään. Hänet pakotettiin eroamaan ministerinvirasta 27. kesäkuuta 1933 ja samoihin aikoihin hänen puolueensa kiellettiin.


title: Alfred Hugenberg

text: Politiikasta syrjään joutunut Hugenberg myi UFA-filmiyhtiön vuonna 1937 ja Scherl-kustantamon 1944. Hänet internoitiin toisen maailmansodan jälkeen ja vapautettiin syyttömänä 1951.


title: 1,3,5-triklooribentseeni

text: 1,3,5-triklooribentseeni on orgaaninen yhdiste, joka on normaaliolosuhteissa 0 °C olomuodoltaan kiinteää, valkoisia tai keltaisia kiteitä tai jauhetta, jolla on tunnusomainen haju. Sen kemiallinen kaava on CHCl. 1,3,5-triklooribentseenista käytetään myös nimitystä "triklooribentseeni (symmetrinen)".


title: 1,3,5-triklooribentseeni

text: 1,3,5-triklooribentseenin moolimassa on 181,5 g/mol, sulamispiste 63 °C, kiehumispiste 208 °C, suhteellinen tiheys 1,5 g/cm (vesi = 1,0 g/cm), leimahduspiste 107 °C ja CAS-numero 108-70-3. Aineen liukoisuus veteen (25 °C) on 0,0006 g/100 ml.


title: 1,3,5-triklooribentseeni

text: 1,3,5-triklooribentseenin kanssa isomeerisiä yhdisteitä ovat 1,2,3-triklooribentseeni ja 1,2,4-triklooribentseeni.


title: 1,3,5-triklooribentseeni

text: 1,3,5-triklooribentseeni ärsyttää silmiä ja hengitysteitä. Aine hajoaa palaessaan, jolloin muodostuu myrkyllisiä ja syövyttäviä huuruja. Aine reagoi hapettimien kanssa. 1,3,5-triklooribentseeni voi aiheuttaa vaaraa ympäristölle ja se kertyy ihmisen ravintoketjussa erityisesti kaloihin.


title: 1,3,5-triklooribentseeni

text: 1,3,5-triklooribentseeniä valmistetaan Sandmeyer-reaktiolla 3,5-dikloorianiliinista tai bentseeni-1,3,5-trisulfonihapon ja fosgeenin, tai klooramalla 1,3-diklooribentseeniä, 3,5-dikloorinitrobentseeniä tai 1-bromi-3,5-diklooribentseeniä. Yhdistettä käytetään eräiden yhdisteiden, kuten 1,2,3,5-tetraklooribentseenin valmistukseen.


title: Radio-Aktivität

text: Radio-Aktivität () on Kraftwerkin albumi, joka julkaistiin lokakuussa 1975.


title: Radio-Aktivität

text: Levy oli yhtyeen ensimmäinen, josta otettiin erikseen englannin- ja saksankielinen painos, mutta tulevista useampikielisistä albumeista poiketen tässä vain levyn kannet ja kappaleiden nimet poikkesivat toisistaan eri painoksessa – musiikki on molemmissa painoksissa sama, ja laulua kuullaan sekä englanniksi että saksaksi.


title: Radio-Aktivität

text: "Radio-Aktivität" oli ensimmäinen albumi, jonka Ralf Hütter ja Florian Schneider tuottivat itse Kling Klang -studioillaan. Albumi on myös ensimmäinen, jolla soitti Kraftwerkin klassiseksi luonnehdittu kokoonpano Hütter/Schneider/Bartos/Flür.


title: Radio-Aktivität

text: Albumin kaikki kappaleet ovat Hütterin ja Schneiderin sävellyksiä. Sanoituksia on Hütterin ja Schneiderin lisäksi albumille tehnyt myös Emil Schult. Schult on suunnitellut myös levyn kannen, jossa on Deutscher Kleinempfänger -vintageradio 1930-luvulta.


title: Radio-Aktivität

text: Nimikappale ”Radioactivity” julkaistiin myös singlenä ja siitä tuli hitti Ranskassa. Myöhemmin Kraftwerk teki kappaleesta uuden version vuoden 1991 albumilleen "The Mix".


title: Carolinankoira

text: Carolinankoira on villikoira, joka löydettiin 1970-luvun lopulla. Se eli eristyneillä pitkäneulasmäntyjä ja sypressejä kasvaneilla rämeillä Yhdysvaltojen kaakkoisosissa.


title: Carolinankoira

text: Jotkin muinaiset maalaukset ja Yhdysvaltojen alkuperäisten asukkaiden kivitaide kuvaavat koiria, jotka muistuttavat ulkoisesti carolinankoiria. Carolinankoiralla on myös "inkiväärin" värinen eli käytännössä punertavan ruskea karvapeite, jota esiintyy muilla villikoirilla kuten australialaisella dingolla ja Korean alkuperäisrodulla, koreanjindonkoiralla. Asiantuntijat ovat sanoneet, että carolinankoiraa on ilmeisesti mahdoton erottaa jindonkoirasta. Myös alkuperäisten amerikkalaisten koirien, kuten kentuckynsimpukkakoiran ("Kentucky Shell Heap Dog") ja ns. korinpunojankoiran ("Basketmaker's Dog") fossiileilla on samankaltainen luustorakenne kuin carolinankoiralla. Brisbin löysi yhtäläisyyksiä 2000 vuotta vanhojen kallojen ja nykyisen rodun edustajien kallojen välillä, mutta totesi lopuksi, että oli myös liian paljon eroavaisuuksia, jotta mitään yhteyksiä voitaisiin todistaa. Tämän lisäksi käyttäytyminen ja DNA-testit ovat viitanneet rotujen välisiin yhteyksiin.


title: Carolinankoira

text: Carolinankoiran keskeisin piirre on sen kesyttömyys, jollaista ei olla aiemmin kotikoirilla tavattu kaanaankoiraa lukuun ottamatta. 1980-luvulla suurosa rodunedustajista otettiin kiinni tutkimuksia varten. Tutkituilla nartuilla oli juoksuaika kolmesti vuodessa lyhyin aikavälein, mikä johti kausittaiseen lisääntymiskiertoon kun pentuja oli runsaasti. Brisbin huomasi, että tämä mitä todennäköisimmin varmisti nopean lisääntymisen, ennen kuin taudit ehtisivät verottaa kantaa. Jotkin kantavat koirat myös kaivoivat pesiä, joihin voisivat synnyttää. Synnytyksen jälkeen tai kantoaikana narttu työnsi varovasti hiekkaa kuonollaan peittääkseen ulosteensa. Koirat myös kaivoivat maahan "kuonokuoppia" eli satoja pieniä reikiä, joihin niiden kuonot mahtuivat juuri sopivasti. Nartut kaivoivat niitä enemmän kuin urokset.


title: Carolinankoira

text: Laumakäyttäytyminen on myös ainutlaatuista. Metsästäessään carolinankoirat käyttävät tehokasta ajuemuodostelmaa, ja ne liikkuvat piiskamaisesti ajaessaan takaa käärmeitä. Luonnossa rotu elää muiden villikoirien tapaan suomaisella, harvasti asutulla seudulla kulkukoirien usein suosimien väkirikkaiden alueiden sijaan.


title: Carolinankoira

text: Tri I. Lehr Brisbin Jr., vanhempi ekologian tutkija Georgian yliopistossa Savannah-joen ekologisessa laboratoriossa, löysi carolinankoiran sattumalta työskennellessään Savannah-joella. Horace, isännätön ruskeavalkoinen koira, vaelteli alueen rajoilla ja herätti Brisbinin kiinnostuksen. Brisbin, joka oli nähnyt monia maalaiskoiria kytkettyinä kuistien taakse ja kiinni koirankoppeihin, oletti sen olleen vain tavallinen kulkukoira. Monet näistä koirista kuljeksivat metsissä ja olisivat voineet joutua ihmisten ansoihin, ja Brisbin alkoi ihmetellä, miten moni niistä eli villinä. Hän meni aavistuksensa johdattamana tarhalle ja yllättyi koiran dingomaisesta ulkonäöstä.


title: Carolinankoira

text: Alustavat DNA-testit ovat osoittaneet mahdolliseksi yhteyden alkukantaisten koirien ja carolinankoiran välillä. Tämän perusteella Brisbin on ilmoittanut: "Me toimme ne pois metsistä sen perusteella miltä ne näyttivät, ja jos ne olivat vain karanneita kotikoiria niiden DNA:n pitäisi olla koirien sukupuun loppupäässä. Mutta se ei ole. Se löytyy sukupuun juurista, missä esiintyy hyvin alkukantaisia koiria." Tämä ei ole lopullinen lausunto, mutta se on herättänyt kiinnostusta laajempiin DNA-testeihin.


title: Carolinankoira

text: Carolinankoiran voi rekisteröidä joko American Kennel Clubin Foundation Stock Service -rekisteriin, American Rare Breed Association:iin tai United Kennel Club:iin. ARBA luokittelee rodun ryhmään "Pystykorvat ja primitiiviset (alkukantaiset) rodut", johon kuuluvat alkukantaisista koirista esimerkiksi dingo ja kaanaankoira. UKC määrittelee carolinankoiran paariakoiraksi luokkaan, johon kuuluuvat muun muassa afrikkalainen basenji ja thai ridgeback. Määritelmiä "paariakoira" ja "primitiivinen" käytetään koiramaailmassa kuvaamaan samaa rotutyyppiä.


title: Exit Wounds

text: Exit Wounds on vuonna 2001 ensi-iltansa saanut yhdysvaltalainen toimintaelokuva. Elokuvan ohjasi Andrzej Bartkowiak ja pääosassa ovat Steven Seagal ja DMX.


title: Exit Wounds

text: Elokuva kertoo kovaotteisesta poliisista Orin Boydista ja salaperäisestä kulmien kundista Latrell Walkerista, jotka joutuvat keskelle huumekaupan ja laajalle levinneen korruption ahneita lonkeroita. Keneenkään ei voi luottaa, mutta yksi asia on varma: Detroitilaisen poliisiasemaniturvasäilöön lukittu 50 kilon heroiinilasti ei lähtenyt kävelemään itsestään. Huumerahoista tulisi hyvä lisä jonkun työhönsä leipääntyneen poliisin eläkerahastoon...


title: Sosioniikka

text: Sosioniikka () on liettualaisen sosiologin Aušra Augustinavičiūtėn (1927–2005) kehittämä psykologinen teoria persoonallisuudesta sekä ihmisten välisestä yhteensopivuudesta. Sen mukaan kaikki ihmisten erilaisuus voidaan luokitella 16 eri tyyppiin.


title: Sosioniikka

text: Sosioniikka on johdettu sanasta yhteiskunta (), koska Augustinavičiūtė katsoi jokaisella persoonallisuustyypillä olevan oma tehtävänsä yhteiskunnassa. Sosioniikka ei luonut omaa psykologisten tyyppien järjestelmäänsä, vaan se perustuu Carl Jungin, Sigmund Freudin ja Antoni Kępińskin persoonallisuusteorioihin.


title: Sosioniikka

text: Osa sosionisteista katsoo psyykkisten ilmiöiden ilmenevän fyysisissä piirteissämme (liikkeen verkkosivu). Muun muassa frenologiassa tutkittiin vastaavia yhteyksiä, ja se sai osakseen raskasta kritiikkiä ja osoittautui käyttökelvottomaksi teoriaksi.


title: Into the Sun

text: Into the Sun on vuonna 2005 suoraan DVD:lle julkaistu yhdysvaltalainen-Japanin toimintaelokuva. Elokuvan ohjasi mink ja pääosassa on Steven Seagal.


title: Into the Sun

text: Kun Tokion kuvernööri murhataan, saa entinen CIA-agentti Travis Hunter tehtäväkseen selvittää murhan yhdessä FBI-agentin Sean Mackin kanssa. Samaan aikaan ultraväkivaltainen Yakuza-jengi rakentaa uutta syndikaattia kiinalaisen Tong-järjestön kanssa tavoitteenaan luoda massiivinen huumekartelli ja tuhota valtaa pitävät jengit. Salajuoni alkaa selvitä ja Travisin vaarallinen tehtävä muuttuu raivokkaaksi eloonjäämistaisteluksi.


title: Clifford Olson

text: Clifford Robert Olson Jr. (1. tammikuuta 1940 – 30. syyskuuta 2011) oli kanadalainen sarjamurhaaja, joka surmasi yhteensä 11 lasta ja nuorta.


title: Clifford Olson

text: Olsonin ei tiedetä joutuneen lapsena hyväksikäytön tai pahoinpitelyn uhriksi. Hän lintsasi koulusta säännöllisesti ja joutui pidätetyksi varkaudesta 13-vuotiaana. Hän oli koulukiusaaja sekä kidutti ja tappoi eläimiä. Aikuisena hän sai lukuisia tuomioita erilaisista rikoksista.


title: Clifford Olson

text: 17. marraskuuta 1980 Olson sieppasi 12-vuotiaan Christine Wellerin Surreyssä. Kuristetun ja puukotetun tytön ruumis löytyi joulupäivänä. Olsonin toinen uhri, 13-vuotias Colleen Marian Daignault katosi huhtikuussa 1981. Ruumis löytyi viisi kuukautta myöhemmin. Olson surmasi myös raa’asti 16-vuotiaan Daryn Todd Johnsruden.


title: Clifford Olson

text: Olson meni naimisiin toukokuussa 1981. Häntä syytettiin 5-vuotiaan tytön seksuaalisesta hyväksikäytöstä, mutta todistusaineisto ei riittänyt tuomioon. 19. toukokuuta Olson surmasi 16-vuotiaan Sandra Wolfsteinerin ja seuraavan kuukauden aikana 13-vuotiaan Ada Courtin. Heinäkuun 1981 aikana Olson surmasi viimeiset uhrinsa: Simon Partingtonin (9), Judy Kozman (14), Raymond King Jr:n (15), Sigrun Arndin (18), Terri Lyn Carsonin (15) ja Louise Chartrandin (17). Viranomaiset eivät osanneet heti liittää tapauksia yhteen, mutta kiinni jäätyään Olson tunnusti murhat.


title: Clifford Olson

text: Tammikuussa 1982 Olson tuomittiin elinkautiseen vankeusrangaistukseen. Hän haki armahdusta 2006, mutta sitä ei myönnetty. 30. syyskuuta 2011 Olson kuoli vankilassa syöpään 71-vuotiaana.


title: Batman – Mustan kostajan paluu

text:
Batman – Mustan kostajan paluu () on vuonna 1993 ilmestynyt animaatioelokuva, jonka ohjasivat Eric Radomski ja Bruce Timm. Pääosassa ääninäyttelivät Kevin Conroy, Dana Delany ja Mark Hamill.
Mustan kostajan paluu on DC-animaatiouniversumin ensimmäinen elokuva.


title: Batman – Mustan kostajan paluu

text: Batmania aletaan syyttää, kun Gothamin pelätyimmät gangsterit eliminoidaan järjestyksessä. Todellisuudessa Gothamin öissä kulkee uusi varjoinen rikollinen nimeltä Mustakostaja, joka on ollut tekemisissä Batmanin menneisyydessä. Synkän ritarin täytyy nyt todistaa olevansa syytön kaikkien mahdollisten vastoinkäymisten kautta.


title: Batman – Mustan kostajan paluu

text: Warner Bros. Animationin ollessa vaikuttuneita Batmanin animaatiosarjan ensimmäisen tuotantokauden menestyksestä, he antoivat Alan Burnettin kirjoittaa tarina animaatioelokuvalle. Burnettin tarkoitus oli jättää pois kaikki sarjassa esiintyneet rikolliset vaikka Jokeri esittääkin ratkaisevaa roolia elokuvassa. Lisäksi hän halusi lisätä Bruce Waynen rakkaustarinan, jota Burnettin mukaan ei ole varsinaisesti tehty Batmanin televisio-ohjelmissa. Käsikirjoittajat olivat myös erittäin varuillaan Jokerin roolista elokuvassa, sillä he eivät halunneet sen olevan millään yhteyksissä Tim Burtonin ohjaamaan vuoden 1989 Batman-elokuvaan. Burnettin apuna käsikirjoituksessa olivat Martin Pasko, joka oli tekemisissä suurimmasta osasta muistikuva kohdista, Michael Reaves puolestaan kirjoitti elokuvan loppuosan ja Paul Dini täytti hänen mielestään käsikirjoituksen tyhjät kohdat.


title: Batman – Mustan kostajan paluu

text: Alun perin elokuva oli tarkoitus julkaista suoraan videolle, mutta Warnerin studio päätti julkaista sen elokuvateattereissa. Tämän johdosta elokuvan tekijöillä oli noin kahdeksan kuukautta aikaa saada elokuva valmiiksi. Yleensä animaatioelokuvan valmistumiseen menee noin kaksi vuotta. Päätöksen myötä animaattorit joutuivat käymään läpi koko elokuvan sovittaakseen ne laajakuvaksi teatteriin. Kiireellisen aikataulun vuoksi yhtiö päätti nostaa elokuvan budjetin kuuteen miljoonaan dollariin, joka puolestaan mahdollisti animaattoreiden tehdä tarkempaa jälkeä animoinnista. Lisäksi elokuvan alkuesittely tehtiin kokonaan tietokoneanimoinnilla, jossa lennettiin Gotham Cityn yllä.


title: Batman – Mustan kostajan paluu

text:
Suomenkielinen toteutus:
Batman – Mustan kostajan paluu dubattiin suomeksi Tuotantotalo Wernessä, 90 -luvun puolivälissä. Dubbauksen budjetti oli hyvin alhainen ja yrityksen toimitusjohtaja otti projektin vastaan vain, koska tiesi dubbauksia ohjaavan Pekka Lehtosaaren olevan kova Batman -fani. Wernen tuon aikainen äänittäjä ei kuitenkaan suostunut olemaan mukana, joten apulaismiksaaja Markus Degerman sai ensimmäistä kertaa kasata itse koko elokuvan. Dubbauksen ohjannut Lehtosaari on kuvaillut Mustan kostajan paluuta talkooprojektiksi, johon hän sai aika hyvin mukaan haluamiaan ihmisiä. Lehtosaari on kertonut halunneensa jokaiseen rooliin eri ihmisen, ettei kukaan joutuisi puhumaan itsensä kanssa. Useissa Disney -elokuvissa ääninäytellyt Veikko Honkanen teki Alfredin. Taitojensa vuoksi Lehtosaari halusi Honkasen tekevän oikean roolin eikä vain erinäisiä sivurooleja. Jokeria ääninäytellyt Aarre Karén teki Batmanissä ensimmäisen pahisroolinsa ja on jälkeenpäin kertonut olevansa siitä todella ylpeä.


title: Bulgarian alueet

text: Bulgaria jaetaan 28 alueeseen (, yksikkö област, "oblast") vuodesta 1999 lähtien. Alueet vastaavat suunnilleen 28 okrugia, jotka olivat olemassa vuoteen 1987 saakka. Vuosien 1987–1999 välillä Bulgaria oli jakautunut yhdeksään isompaan maakuntaan.


title: Bulgarian alueet

text: Alueet on jaettu edelleen kuntiin ().


title: Pirkko Ruohonen-Lerner

text: Pirkko Anneli Ruohonen-Lerner (s. 6. helmikuuta 1957 Hyvinkää) on suomalainen poliitikko. Hän oli perussuomalaisten kansanedustaja vuosina 2007–2015 Uudenmaan vaalipiiristä. Ruohonen-Lerner valittiin jatkokaudelle myös vuoden 2015 vaaleissa, mutta toukokuussa 2015 hän siirtyi Euroopan parlamentin jäseneksi Sampo Terhon noustua eduskuntaan.


title: Pirkko Ruohonen-Lerner

text: Ruohonen-Lerner valmistui ylioppilaaksi vuonna 1976, laskentamerkonomiksi 1979 ja varanotaariksi 1981. Hän on opiskellut myös tietokirjoittamista ja journalistiikkaa.


title: Pirkko Ruohonen-Lerner

text: Ennen kansanedustajaksi valintaansa Ruohonen-Lerner työskenteli muun muassa toimittajana, asuntosihteerinä, apulaiskaupunginkamreerina, tilitoimistoyrittäjänä sekä verohallinnon tehtävissä.


title: Pirkko Ruohonen-Lerner

text: Ruohonen-Lerner on ollut mukana kuntapolitiikassa 1980-luvulta lähtien. Vuosina 1985–1988 hän oli Myrskylän kunnanvaltuuston jäsen. Vuonna 1996 hänet valittiin ensimmäisen kerran Porvoon kaupunginvaltuustoon. Ruohonen-Lerner on toiminut Porvoon sosiaali- ja terveyslautakunnassa (1990–1992 ja 1997–2000), tarkastuslautakunnassa (2005–2009) sekä kaupunginhallituksessa (2011–2012). Vuosina 2005–2010 hän oli Itä-Uudenmaan liiton maakuntavaltuuston jäsen.


title: Pirkko Ruohonen-Lerner

text: Ennen perussuomalaisia Ruohonen-Lerner edusti kokoomusta ja kuului sitoutumattomana myös vihreiden valtuustoryhmään. Hänet valittiin ensimmäisen kerran kansanedustajaksi vuoden 2007 vaaleissa ja uudelleen vuosien 2011 ja ja 2015 vaaleissa.


title: Pirkko Ruohonen-Lerner

text: Vuosina 2011–2014 Ruohonen-Lerner oli perussuomalaisten eduskuntaryhmän puheenjohtaja. Lisäksi hän on ollut eduskunnan pankkivaltuuston varapuheenjohtaja vuodesta 2011 sekä hallintovaliokunnan (2007–2009), lakivaliokunnan (2007–2011) ja tarkastusvaliokunnan (2011–2015) jäsen. Vuodesta 2011 Ruohonen-Lerner on toiminut valtiontalouden tarkastusviraston neuvottelukunnassa. Hän kuului myös oikeusministeriön asettamaan, vuosina 2008–2009 vaali- ja puoluerahoitusta selvittäneeseen niin kutsuttuun Tarastin toimikuntaan ja kansalaisaloitetyöryhmään vuosina 2010–2011.


title: Pirkko Ruohonen-Lerner

text: Vuoden 2014 europarlamenttivaaleissa Ruohonen-Lerner sijoittui puolueensa ensimmäiselle varasijalle 20 897 äänellä. Hän siirtyi Euroopan parlamenttiin Sampo Terhon noustua eduskuntaan kevään 2015 vaaleissa. Hänen tilalleen eduskuntaan nousi Leena Meri.


title: Pirkko Ruohonen-Lerner

text: Europarlamentissa hän on jäsen talous- ja raha-asioiden valiokunnassa (ECON) ja varajäsen teollisuus-, tutkimus- ja energiavaliokunnassa (ITRE) sekä veropäätöksiä ja muita luonteeltaan tai vaikutuksiltaan samankaltaisia toimenpiteitä käsittelevässä erityisvaliokunnassa (TAXE 2).


title: Pirkko Ruohonen-Lerner

text: Ruohonen-Lerner ilmoitti kesällä 2017 että hän tukee perussuomalaisista irronnutta Uusi vaihtoehto -ryhmää. Hän ilmoitti kuitenkin syksyllä jatkavansa perussuomalaisissa, ja että hänen kesällä esittämänsä ilmoitus perustui liikkeellä olleen väärän informaation pohjalta tehtyyn hätäiseen johtopäätökseen.


title: Pirkko Ruohonen-Lerner

text: Ruohonen-Lerner on naimisissa ja hänellä on kaksi aikuista lasta.


title: Kevin Conroy

text: Kevin Conroy (s. 30. marraskuuta 1955 Westbury, New York) on yhdysvaltalainen Annie-ehdokkuuden saanut näyttelijä. Hänet tunnetaan parhaiten Batmanin ääniroolista animaatiosarjassa "Batman: The Animated Series".


title: Kevin Conroy

text: Conroy syntyi Westburyssa, New Yorkissa, josta hän muutti noin 11-vuotiaana Westportiin, Connecticutiin. Myöhemmin ollessaan 17-vuotias Conroy muutti New Yorkiin opiskelemaan Juilliard Schooliin näyttelemistä, jossa hän oli hetken aikaa Robin Williamsin huonetoveri. Conroy valmistui Julliardista vuonna 1978.


title: Kevin Conroy

text: 1980-luvulla Conroy esiintyi suurimman osan ajastaan teattereissa ja televisiosarjoissa. Myös 1990-luvulla Conroy esiintyi muutamissa televisiosarjoissa, kuten "Search For Tomorrow", "Dynastia", "Ohara", "Tour of Duty" ja "Rachel Gunn, R.N" ennen kuin Conroy sai Batmanin roolin, josta hänet muistetaan parhaiten.


title: Kevin Conroy

text: Conroyn ura Batmanin ääninäyttelijänä alkoi vuonna 1991, jolloin hän oli samaan aikaan Los Angelesissa ja oli juuri esiintynyt viimeisen kerran televisiosarjassa "Tour of Duty", kun Conroyn agentti kysyi asiakkaansa halukkuutta koe-esiintyä tulevassa "Batman"-animaatiosarjassa. Conroy saapui paikalle ja kokeili aluksi muun muassa James Gordonin ja Harvey Bullockin rooleja. Bruce Timm ja Andrea Romano halusivat vielä kuulla hänet Batmanin äänenä. Conroy kertoi sarjan tuottajille, ettei tiennyt aiheesta yhtään mitään ja oletti sen olevan 1960-luvun "Batman"-televisiosarjan mukainen, mikä oli hänen ainut tietämyksensä Batmanistä. Sarjan tuottajat kertoivat Conroylle animaation olevan enemmän synkempi ja goottimainen, sekä Batmanin lyhyen historian, kuinka hahmo muun muassa asuu luolassa ja yrittää kostaa vanhempiensa kuoleman. Conroylle tuli heti mieleen "Hamlet" josta sarjan tuottajat olivat huvittuineita. Hän koe-esiintymisensä aikana loi Batmanille matalan äänen, josta erityisesti Bruce Timm piti.


title: Kevin Conroy

text: Se oli myös samalla Conroyn ensimmäinen äänirooli, johon oli ehdokkaita yhteensä noin 150 kappaletta. Menestyksen ansiosta Conroy on näytellyt Batmanin roolissa 16 vuotta, jonka myötä hänestä on tullut eniten Batmanin roolissa esiintynyt näyttelijä. Esiintyen useiden sarjojen lisäksi neljässä elokuvassa ja muutamissa videopeleissä kuten Batman Vengeance. Lisäksi vuosina 2001–2006 hän oli Warner Bros. Movie World huvipuiston simulaatiolaitteessa "Batman Adventure: The Ride 2":ssa Batmanin äänenä. DC-animaatiouniversumin loputtua Conroy teki vielä yhden ääniroolin televisioon vuonna 2006, kun hän esitti "The Batman" -animaatiosarjassa Dick Graysonin isää John Graysonia.


title: Kevin Conroy

text: Vuoden 2006 jälkeen Conroy on tehnyt enemmän äänityötä trailereissa sekä televisiomainoksissa mainosäänenä. Vuoden tauon jälkeen hän palasi uudelleen Batmanin rooliin animaatioelokuvaan "". Elokuvan jälkeen Conroy on toiminut Batmanina jälleen useaan otteeseen. Hän oli muun muassa mukana videopelissä "" ja animaatioelokuvassa "", sekä edellä mainittujen pelin ja elokuvan jatko-osissa.


title: Kevin Conroy

text: Vapaa-ajallaan Conroy harrastaa matkustamista, juoksemista, pyöräilyä ja maalaamista. Lisäksi hän on tavoitellut kirjailijan uraa. Conroylla on yhteensä kolme sisarusta, joista kaksi on veljiä ja yksi sisko. Hän ei ole naimisissa, mutta seurusteli hetken aikaa näyttelijä Debra Rushin kanssa. Conroyn täti Susan Conroy oli myös kuuluisa Broadway-näyttelijä.


title: Paula Sihto

text: Paula Eeva Katariina Sihto (o.s. Leikkola, s. 25. toukokuuta 1961 Lapua) on Ilmajoelta kotoisin oleva suomalainen poliitikko ja aiempi Keskustan kansanedustaja. Ennen kansanedustajan uraansa Sihto toimi erikoissairaanhoitajana. Eduskuntaan Sihto valittiin eduskuntavaaleissa 2007 Vaasan vaalipiiristä Suomen Keskustan vaalilistalta 7 313 äänellä. Hän jäi valitsematta eduskuntaan vuoden 2011 vaaleissa. Hän oli ehdolla myös vuoden 2015 eduskuntavaaleissa, mutta 4 572 ääntä ei riittänyt valintaan.


title: Paula Sihto

text: Paula Sihto toimii myös Tehyn valtuuston I varapuheenjohtajana.


title: Anne Kalmari

text: Anne Inkeri Kalmari (o.s. Leinonkoski, s. 20. huhtikuuta 1968 Kivijärvi) on suomalainen poliitikko ja keskustan kansanedustaja vuodesta 2007 alkaen.


title: Anne Kalmari

text: Kalmari valmistui ylioppilaaksi Saarijärven lukiosta vuonna 1987 ja maatalous- ja metsätieteiden maisteriksi (agronomiksi) Helsingin yliopistosta vuonna 1991. Hän suoritti harjoittelujaksonsa Ranskassa ja teki päättötyönsä Englannissa. Kalmari on ollut maatalousyrittäjä vuodesta 1991 alkaen. Maatila on maidontuotanto- ja metsätila. Kalmari on tehnyt opettajan töitä Jyväskylän ammattikorkeakoulussa, Pohjoisen Keski-Suomen oppimiskeskuksessa, Kivijärven kunnassa ja Saarijärven kaupungissa. Hän on ollut myös maaseutuelinkeinoviranomaisen sijaisena Kivijärvellä.


title: Anne Kalmari

text: Kalmarilla on ollut useita luottamustoimia Maa- ja metsätaloustuottajain Keskusliittossa (MTK). Hän on toiminut muun muassa Maaseutunuorten puheenjohtajana 1995 ja MTK:n valtuuskunnan jäsenenä 1999. Kalmari on ollut Kivijärven kunnanvaltuutettu vuodesta 1996, valtuuston puheenjohtaja 2005–2007 ja 2009–2010 sekä varapuheenjohtaja vuodesta 2011. Kalmari on ollut Karstulan Evankelisen Opiston johtokunnassa 2010–2015 ja 4H-liiton valtuuskunnan jäsen vuodesta 2010. Vuosina 2008–2015 hän oli Kalatalouden Keskusliiton varapuheenjohtaja.


title: Anne Kalmari

text: Vuoden 2007 eduskuntavaaleissa Kalmari valittiin keskustan kansanedustajaksi Keski-Suomen vaalipiiristä 8 266 äänellä. Hän on toiminut maa-ja metsätalousvaliokunnan jäsenenä vuodesta 2007 ja puheenjohtajana toukokuusta 2017. Ensimmäisellä kaudellaan hän oli myös talousvaliokunnan jäsen (2007–2009). Kalmari äänesti ydinvoimalupien myöntämistä vastaan vuonna 2010. Kalmari valittiin eduskuntavaaleissa 2011 toiselle kaudelle 9 288 äänellä. Hän toimi keskustan eduskuntaryhmän 1. varapuheenjohtajana 2011–2015. Hän oli kaudella myös Kansaneläkelaitoksen valtuutettu.


title: Anne Kalmari

text: Kalmari on naimisissa maanviljelijä Riku Kalmarin kanssa ja heillä on kaksi lasta.


title: Timo Kaunisto

text: Timo Reino Juhani Kaunisto (s. 27. tammikuuta 1963 Alastaro) on suomalainen maatalousyrittäjä ja Suomen Keskustaa edustava poliitikko. Kaunisto on toiminut kansanedustajana vuosina 2007–2011 ja keskustan varapuheenjohtajana vuosina 2010–2012.


title: Timo Kaunisto

text: Kaunisto syntyi Alastarolla maanviljelijäperheeseen. Hän solmi avioliiton opiskeluaikanaan vuonna 1988. Avioliitosta syntyi kaksi lasta vuosina 1993 ja 1995. Kauniston 22 vuotta kestänyt avioliitto päättyi eroon vuonna 2010.


title: Timo Kaunisto

text: Heinäkuussa 2010 Kauniston kerrottiin seurustelevan vihreiden kansanedustajan Kirsi Ojansuun kanssa. Kaunisto ja Ojansuu avioituivat marraskuussa 2011, jolloin Ojansuu otti nimen Ojansuu-Kaunisto.


title: Timo Kaunisto

text: Kaunisto on koulutukseltaan agronomi. Kauniston kasvipatologian alaan kuuluva pro gradu -opinnäytetyö käsitteli ohran verkkolaikkuresistenssiä.


title: Timo Kaunisto

text: EU:ta vastustanut Kaunisto oli vuonna 1994 "Ei EU:lle" -kampanjan toiminnanjohtaja. Tämän lisäksi Kaunisto on työskennellyt Maaseudun Tulevaisuuden ja Turun Sanomien toimittajana. Vuosina 1990–1995 hän toimi MTK:n tiedotuspäällikkönä.


title: Timo Kaunisto

text: Vuosina 1995–2011 Kaunisto toimi maatalousyrittäjänä puolisonsa kotitilalla Laitilassa viljellen vuodesta 2000 samalla myös vanhempiensa kotitilaa Alastarolla Loimaalla. Päätuotantosuuntana Laitilan tilalla oli vuosina 1997-2005 luomukanatalous. Vuodesta 2011 hän on toiminut maatalousyrittäjänä kotitilallaan Loimaalla. Kaunisto oli Suomen Siipikarjaliiton puheenjohtaja 1997–2002.


title: Timo Kaunisto

text: Vuodesta 1996 Kaunisto on toiminut Maaseudun Tulevaisuuden kolumnistina.


title: Timo Kaunisto

text: Kaunisto oli Suomen keskustan ehdokkaana Europarlamenttivaaleissa 1999 ja sai 16 299 ääntä, jotka riittivät toiseen varasijaan.


title: Timo Kaunisto

text: Laitilan kunnanvaltuustoon Kaunisto valittiin kunnallisvaaleissa 2000.


title: Timo Kaunisto

text: Eduskuntavaaleissa 2003 Kaunisto oli Suomen keskustan ehdokkaana Varsinais-Suomen vaalipiirissä ja tuli valituksi ensimmäiselle varasijalle 4 333 äänellä.


title: Timo Kaunisto

text: Kaunisto valittiin Suomen Keskustan ehdokkaana kansanedustajaksi eduskuntavaaleissa 2007 Varsinais-Suomen vaalipiirissä ja keskustan varapuheenjohtajaksi kesäkuussa 2010.


title: Timo Kaunisto

text: Kaunisto oli ehdolla keskustan puheenjohtajaksi kesäkuun 2010 puoluekokouksessa yhdessä Mari Kiviniemen, Mauri Pekkarisen ja Paavo Väyrysen kanssa. Hän ei tullut valituksi, mutta nousi sen sijaan varapuheenjohtajaksi. Hän sai kolmesta varapuheenjohtajasta toiseksi eniten kannatusta, 1 415 ääntä.


title: Timo Kaunisto

text: Eduskunnassa Kaunisto tunnettiin ydinvoimaa vastustavan ryhmän johtajana.


title: Timo Kaunisto

text: Kun Michael Hornborg vuonna 2009 luopui MTK:n puheenjohtajuudesta, Kauniston nimi oli esillä Hornborgin eräänä seuraajaehdokkaana. Kaunisto kuitenkin kieltäytyi.


title: Timo Kaunisto

text: Kaunisto oli ehdolla vuoden 2011 eduskuntavaaleissa, mutta ei tullut valituksi saatuaan 4 174 ääntä, jotka riittivät ensimmäiseen varasijaan. Eroa keskustan listalta viimeisenä valituksi tulleeseen Annika Saarikkoon oli 11 ääntä.


title: Timo Kaunisto

text: Myöhemmin Kaunisto arvioi, että hänen vuonna 2010 tapahtunut avioeronsa oli yksi olennainen syy hänen putoamiseensa eduskunnasta vuoden 2011 eduskuntavaaleissa. Kaunistoon tämän johdosta kohdistuneen suhtautumisen muutoksen kertoi havainneensa myös samassa vaalipiirissä keskustan ehdokkana ollut Annika Saarikko.


title: Timo Kaunisto

text: Vuonna 2012 Kaunisto oli ehdolla keskustan puheenjohtajaksi, mutta jäi keskustan puoluekokouksessa 9. kesäkuuta 2012 järjestetyn puheenjohtavaalin ensimmäisellä kierroksella viimeiseksi.


title: Timo Kaunisto

text: Vuonna 2014 Kaunisto oli keskustan ehdokkaana Suomen europarlamenttivaaleissa 2014.


title: Timo Kaunisto

text: Vuoden 2015 eduskuntavaaleissa kotipaikkansa Hämeenlinnaan muuttanut Kaunisto oli ehdokkaana Hämeen vaalipiirissä. Vaaleissa hän sai 2371 ääntä, ja tuli valituksi ensimmäiselle varasijalle.


title: Jyrki Yrttiaho

text: Jyrki Valto Yrttiaho (s. 4. toukokuuta 1952 Pelkosenniemi) on suomalainen vasemmistoliittolainen poliitikko, joka on toiminut kansanedustajana (2007–2015) ja Raision kaupunginvaltuutettuna. Hänet erotettiin vasemmistoliiton eduskuntaryhmästä kesäkuussa 2011 yhdessä Markus Mustajärven kanssa, sillä he vastustivat puolueen osallistumista Kataisen hallitukseen ja äänestivät hallitukselle epäluottamusta. He perustivat syyskuussa vasenryhmä-nimisen oman eduskuntaryhmän. Ennen eduskuntauraansa Yrttiaho työskenteli vuodesta 1982 Metalliliiton suurimman osaston, Metalli 49:n, toimitsijana.


title: Jyrki Yrttiaho

text: Yrttiaho on toiminut Raision kaupunginvaltuustossa vuodesta 2005. Hänet valittiin eduskuntaan Varsinais-Suomen vaalipiiristä vaaleissa 2007 noin neljällä ja puolella tuhannella äänellä ja neljä vuotta myöhemmin vajaalla viidellä ja puolella tuhannella äänellä. Kansanedustajana Yrttiaho on toiminut eduskunnan Työelämä-tasa-arvovaliokunnan, Tulevaisuusvaliokunnan suuren valiokunnan ja puolustusvaliokunnan jäsenenä.


title: Jyrki Yrttiaho

text: Ennen vasemmistoliiton perustamista Yrttiaho toimi Suomen kommunistisen puolueen riveissä. Yrttiaho liittyi SKDL:n varhaisnuorisojärjestö pioneereihin vuonna 1959 ja myöhemmin Suomen Demokraattiseen Nuorisoliittoon, Kemijärven Demokraattisiin nuoriin (SDNL). Jo kouluvuosinaan hän toimi muun muassa Suomi-Neuvostoliitto-Seurassa.


title: Jyrki Yrttiaho

text: Yrttiaho on opiskellut Turun yliopistossa oikeus- ja yhteiskuntatieteitä. Ennen toimitsijan uraansa hän työskenteli muun muassa metsä-, rakennus- ja tehdastöissä. Näiden hän on työskennellyt työväenlehtien ja radion toimittajana. Hän on myös ollut perustamassa yhteisöradio Radio Robin Hoodia ja toimii edelleen sen päätoimittajana sekä Turun Lähiradioyhdistyksen puheenjohtajana. Joulukuussa 2007 hänet valittiin tuolloin perustetun Suomen yhteisöradioliiton puheenjohtajaksi. (.


title: Jyrki Yrttiaho

text: Kesäkuussa 2013 vasemmistoliiton puoluehallitus vaati Yrttiahon erottamista koko puolueesta, sillä samaan aikaan vasemmistoliiton edustajakokouksen kanssa Yrttiaho oli pitänyt SKP:n edustajakokouksessa Vasemmistoliiton hallituspolitiikkaa arvostelleen tervehdyspuheen. Vasemmistoliiton puoluehallitus oli erottamisasiassa erimielinen. Puheenjohtaja Paavo Arhinmäki vaati Yrttiahon raisiolaista puolueosastoa päättämään erottamisesta. Osasto kieltäytyi yksimielisesti. Myös osastoa uhattiin erottamisella. Lopulta puoluehallitus luopui erottamisvaatimuksestaan. Yrttiaho ilmoitti sittemmin ettei hän asetu ehdolle seuraavissa eduskuntavaaleissa. Yrttiaho toimii edelleen Vasemmistoliiton riveissä Raision kuntapolitiikassa ja on Turun työn ja tutkimuksen vasemmistoyhdistyksen puheenjohtaja.


title: Hannakaisa Heikkinen

text: Hannakaisa Heikkinen (s. 7. huhtikuuta 1974 Juankoski) on suomalainen keskustalainen poliitikko. Hän on ollut kansanedustaja Pohjois-Savon vaalipiiristä vuosina 2007–2011 ja Savo-Karjalan vaalipiiristä vuodesta 2015.


title: Hannakaisa Heikkinen

text: Heikkinen valmistui gerontologiseksi sairaanhoitajaksi vuonna 1999 Jyväskylän ammattikorkeakoulusta ja terveystieteiden maisteriksi Jyväskylän yliopistosta vuonna 2006. Hän on työskennellyt osastonhoitajana.


title: Hannakaisa Heikkinen

text: Vuosina 1998–2000 Heikkinen oli Keskustanuorten Jyväskylän osaston puheenjohtaja ja vuosina 1999–2000 Keskustanuorten hallituksen jäsen.


title: Hannakaisa Heikkinen

text: Heikkinen sai toisen lapsensa vuonna 2010 ja ilmoitti, ettei asetu ehdolle seuraavissa eduskuntavaaleissa.


title: Hannakaisa Heikkinen

text: Heikkinen valittiin uudelleen eduskuntaan vuoden 2015 vaaleissa Savo-Karjalan vaalipiiristä 10 714 äänellä.


title: Hannakaisa Heikkinen

text: Heikkinen on naimisissa maatalousyrittäjä Harri Kärkkäisen kanssa. Perheeseen kuuluu kaksi alakouluikäistä lasta. Heikkisen harrastuksiin kuuluu lenkkeily, sauvakävely, soutu.


title: Mirja Vehkaperä

text: Mirja Tellervo Vehkaperä (s. 6. huhtikuuta 1976 Haukipudas) on suomalainen keskustaa edustava poliitikko. Hänet valittiin eduskuntaan ensimmäisen kerran vuoden 2007 vaaleissa Oulun vaalipiiristä. Vehkaperä siirtyi Euroopan parlamenttiin kesäkuussa 2018.


title: Mirja Vehkaperä

text: Vuonna 1996 Vehkaperä valittiin Haukiputaan kunnanvaltuustoon, jossa hän toimi vuoteen 2012, jolloin kunta liittyi Ouluun. Vuoden 2012 kunnallisvaaleissa hänet valittiin Oulun kaupunginvaltuustoon. Vehkaperä on valtuuston toinen varapuheenjohtaja. Hänen muihin luottamustehtäviinsä kuuluu muiden muassa Pohjois-Pohjanmaan maakuntavaltuuston jäsenyys. Vehkaperä oli ehdolla vuoden 2014 europarlamenttivaaleissa saaden 16 135 ääntä muttei tullut valituksi.


title: Mirja Vehkaperä

text: Vehkaperä on jäsen eduskunnan liikenne- ja viestintävaliokunnassa ja ympäristövaliokunnassa. Lisäksi hän on Yleisradion hallintoneuvoston jäsen ja arktisen alueen parlamentaarikkokonferenssin Suomen valtuuskunnan toinen varapuheenjohtaja.


title: Mirja Vehkaperä

text: Koulutukseltaan Vehkaperä on kasvatustieteiden maisteri ja ammatiltaan luokanopettaja.


title: Mirja Vehkaperä

text: Mirja Vehkaperän tilalle eduskuntaan nousi Oulun vaalipiiristä Ylivieskan kirkkoherraksi valittu Eija Nivala.


title: Elsi Katainen

text: Elsi Kaarina Katainen (o.s. Niiranen, s. 17. joulukuuta 1966 Haapajärvi) on suomalainen opettaja ja maatilayrittäjä. Maaliskuusta 2018 alkaen hän on toiminut Euroopan parlamentin jäsenenä.


title: Elsi Katainen

text: Katainen valittiin vuoden 2007 vaaleissa kansanedustajaksi Pohjois-Savon vaalipiiristä Suomen Keskustan listalta 5 683 äänellä. Hän tuli uudelleen valituksi vuoden 2011 vaaleissa samasta vaalipiiristä 6 960 äänellä. Katainen oli ehdolla EU-vaaleissa 2014 ja pääsi keskustan toiseksi varaedustajaksi saatuaan 19 882 ääntä. Hänet valittiin kolmannelle eduskuntakaudelle vuoden 2015 vaaleissa uudesta Savo-Karjalan vaalipiiristä 7 084 äänellä.


title: Elsi Katainen

text: Katainen jätti kansanedustajan tehtävät 1. maaliskuuta 2018 ja siirtyi Euroopan parlamenttiin kun siihen asti euroedustajana toiminut Hannu Takkula tuli valituksi Euroopan tilintarkastustuomioistuimeen.


title: Timo V. Korhonen

text: Timo Vesa Korhonen (s. 23. syyskuuta 1959 Sotkamo) on sotkamolainen kansanedustaja, joka tuli valituksi eduskuntaan MTK-Kainuun toiminnanjohtajan tehtävästä Suomen Keskustan vaalilistalta eduskuntavaaleissa 2007 Oulun vaalipiiristä. Vuoden 2011 eduskuntavaaleissa Korhonen valittiin toiselle kaudelle 5369 äänellä.


title: Timo V. Korhonen

text: Eduskunnassa Korhonen työskentelee hallintovaliokunnan ja maa- ja metsätalousvaliokunnan jäsenenä sekä puolustusvaliokunnan varajäsenenä. Kaudella 2007-2011 Korhonen toimi hallintovaliokunnan ja ympäristövaliokunnan jäsenenä sekä suuren valiokunnan ja maa- ja metsätalousvaliokunnan varajäsenenä. Timo Korhonen on Kainuun maakuntahallituksen puheenjohtaja ja toimi myös ensimmäisen kansanvaalilla valitun Kainuun maakuntavaltuuston puheenjohtajana. Hän on myös Pohjois-Suomen neuvottelukunnan puheenjohtaja.


title: Timo V. Korhonen

text: Korhonen on asetettu ehdolle vuoden 2015 eduskuntavaaleissa.


title: Timo V. Korhonen

text: Kainuusta oli kahdeksan vuotta (1999–2007) valittuna vain kaksi kansanedustajaa, Anne Huotari (vas.) ja Paula Lehtomäki (kesk.). Huotarin luopuessa monet kainuulaiset vaikuttajat ja tiedotusvälineet pyysivät maakunnan väkeä erityisesti keskittämään äänensä kainuulaisille ehdokkaille, ja Lehtomäen lisäksi Timo Korhonen ja vasemmistoliiton Merja Kyllönen valittiin eduskuntaan, sosiaalidemokraattien Raimo Piirainen pääsi ensimmäiselle varasijalle.


title: Merja Kyllönen

text: Merja Sinikka Kyllönen (s. 25. tammikuuta 1977 Suomussalmi) on suomalainen vasemmistoliittoa edustava poliitikko. Heinäkuussa 2014 hän aloitti Euroopan parlamentin jäsenenä, mitä ennen hän oli kansanedustaja vuodesta 2007 ja Kataisen hallituksen liikenneministeri vuosina 2011–2014. Kyllönen oli vasemmistoliiton presidenttiehdokas vuoden 2018 vaaleissa.


title: Merja Kyllönen

text: Kyllönen varttui työläisperheessä ja sai vasemmistolaisen poliittisen virityksen jo lapsena. Kyllönen suoritti ylioppilastutkinnon Suomussalmen lukiossa 1996, bioanalyytikon tutkinnon Oulun seudun ammattikorkeakoulussa vuonna 2000 ja toimi ennen kansanedustajaksi valintaansa Suomussalmella laboratoriohoitajana ja apteekin teknisenä apulaisena.